جەڵدەی دڵ - ویکیپیدیا، ئینسایکڵۆپیدیای ئازاد\nمردنی ماسوولکەی دڵ یان جەڵدەی دڵ یان سکتەی قەلبی ناسراوە حاڵەتێکە کە تێیدا خوێن بۆ ماوەیێک ناگاتە بەشێک لە ماسوولکەکانی دڵ و بەم ھۆیەوە خانەکانی دڵ تووشی زیان دەبن یان دەمرن.\nنەخۆشیی خوێنبەری کۆرۆنەری، ischemia، infarction\nئازارى سینگ، nausea، angina pectoris، edema، necrosis\nPLCL2، MIA3، PHACTR1، WDR12\nشوێنی جەڵدە بە ئاوی تاریک پیشان دراوە\nنیشانە باوەکان بریتین لە ئازاری سنگ یان نا ئارامی و ئازار دەگوازرێتەوە بۆ شانەکان، قۆڵ و پشت و مل. زۆربەی کات ھەست بە ئازار دەکرێت لە ناوەڕاستی سنگ یاخود لای چەپی سنگ کە چەند خولەکێک دەخایەنێت. ھەندێک کات ئازارەکە بریتیە لە دڵە کزێ. وە نیشانەکانی تر بریتین لە کورتھێنان لە ھەناسە، دڵ تێکەڵھاتن، بوورانەوە، ئارەقەی سارد و بێ تاقەتی. ھەروەھا لە سەدا سی لە خەڵکی نیشانەی جیا و جیاوازیان ھەیە.\nپێویستە پەیوەندییەکی بەھێز ھەبێت لە نێوان شێوازی ژیان و چالاکییە وەرزشیەکان بۆ رێگرتن لە سەکتەی دڵ، چەند ڕێگایەکیش هەن بۆ خۆپاراستن لە تووشبوون؛\nچاودێریکردنی پەستانی خوێن.\nراگرتنی ئاستی کۆلیسترۆڵ.\nخۆ ھێشتنەوە لە کێشێکی گونجاودا.\nدوورکەوتنەوە لە جگەرەکێشان.\nکەم خواردنی ماددە ئەلکحولییەکان.\n^ "وەشانی ئەرشیڤکراو". Archived from the original on ٢١ی ئایاری ٢٠١٠. Retrieved ٨ی حوزەیرانی ٢٠١٠. Check date values in: |accessdate=, |archivedate= (help) ٢١ی ئایاری ٢٠١٠ لە وەیبەک مەشین، ئەرشیڤ کراوە.\n^ Kasper, Dennis L.; Fauci, Anthony S.; Hauser, Stephen L.; Longo, Dan L.; Jameson, J. Larry; Loscalzo, Joseph (2015). Harrison's principles of internal medicine. McGraw Hill Education. pp. 1593–1610. ISBN 978-0-07-180215-4. OCLC 923181481.\n^ National Institute for Health and Clinical Excellence. Clinical guideline 172: Secondary prevention in primary and secondary care for patients following a myocardial infarction. London, 2013.\n^ Mehta PK, Wei J, Wenger NK (February 2015). "Ischemic heart disease in women: a focus on risk factors". Trends in Cardiovascular Medicine. 25 (2): 140–51. doi:10.1016/j.tcm.2014.10.005. PMC 4336825. PMID 25453985.\n^ Mendis, Shanthi; Puska, Pekka; Norrving, Bo (2011). Global atlas on cardiovascular disease prevention and control (PDF) (1st ed.). Geneva: World Health Organization in collaboration with the World Heart Federation and the World Stroke Organization. pp. 3–18. ISBN 978-92-4-156437-3. Archived from the original (PDF) on 2014-08-17.\nوەرگیراو لە «https://ckb.wikipedia.org/w/index.php?title=جەڵدەی_دڵ&oldid=846554»\nدواجار لە ٠٢:٠٧ی ٢٥ی ئەیلوولی ٢٠٢١ دەستکاری کراوە\nئەم پەڕەیە دواجار لە ٠٢:٠٧ی ٢٥ی ئەیلوولی ٢٠٢١ نوێ کراوەتەوە.


جەنگی دەڤەری ئیدلیب جەنگی یەکاڵاکردنەوەیی ئایندەی ڕۆژاوایە * …. زاهیر باهیر – Dengekan\nجەنگی دەڤەری ئیدلیب جەنگی یەکاڵاکردنەوەیی ئایندەی ڕۆژاوایە * …. زاهیر باهیر\nbyZahir Bahir\tSeptember 19, 2018\tGeneral, Opinion\nئەسەد و هاوپەیمانانی لە خۆئامادەکردندان بۆ جەنگی ئایندەی ئیدلیب، پێدەچێت ئەم جەنگە یا لەم مانگەدا یاخود سەرەتای مانگی ئایندەدا دەستپێبکات. واچاوەڕاندەکرێت کە جەنگەکەش بەبردنەوەی ئەسەد و ڕژێمەکەی کۆتایی بێت و کارەساتیش بۆ زیاتر لە 2 ملیۆن وێن لە دانیشتوانی دەڤەری ئیدلیب بهێنیت کە کە1.6 ملیۆنیان زۆر دەمێکە پێویستیان بەهاوکاریی ڕیکخراوە مرۆدۆستەکانن و ئەوان بژێویان بۆ دابین دەکەن .\nئیدلیب نزیکە لە حەڵەب و حومس و حەماوە ، قەڵایەکی سەختی زیاتر لە 60 هەزار دژ بە ڕژێمی ئەسەد و 10 هەزار جیهادییە . ئەسەد پاساوی ئەم هێڕشەی بۆ سەر ئیدلیب بەوە دەداتەوە کە ئیدلیب پڕە لە تیرۆریست.\nگەرچی جەنگی ئیدلیب وادەبینرێت کە جەنگێکی بچووکە، بەڵامی ڕوودانی جەنگێکی ئاوا کە ئەمریکا و ڕوسیا و تورکیا و ئەسەد و هاوپەیمانەکانی ڕاستەوخۆ یا ناڕاستەوخۆ بەشداردەبن ، گومانی نەهێڵاوەتەوە کە جەنگێكی زۆر گەورەیە. ئاشکراشە هەر یەك لەم لایەنانە بەرژەوەندی تایبەتی خۆیان لەوێ و لە ڕۆژهەلاتی ناوین-دا هەیە. هەرچی ئەسەدە بە بەزاندنی هێزەکانی دژ بەخۆی، بە هێزە تیرۆریستەکانیشەوە، دەیەوێت تەواوی سوریا بخاتەوە ژێر ڕکێفی خۆی. هەروەها دەیەوێت دەستیشی کراوە بێت لە بەرانبەر ڕۆژاوادا ئیتر بە سازش و وتووێژ بێت بەسەپاندنی بەندومەرجی خۆی بەسەریانا، یاخود بە سەرکوتکردنیان بێت. تورکیاش کە هەر لە سەرەتاوە بە هۆی چەند هۆکارێك درێخی لە کۆمەك و هاریکاریی موعارەزەی سوریا و گروپە تیرۆریستەکانی نێو ئەو موعارەزەیە نەکردووە، بەرژەوەندی تایبەتی خۆی هەیە. ئەمریکا و ڕوسیاش دوو هێزی سەرەکین لە ناوچەکەدا و بە حساب دوژمنی یەکدین، دەستەوەردان و هێڕشە سەربازییەکانیان تەنها بۆ سوودی ئابوری و دارایی و سیاسیی و پارێزگاریکردن و بەرگرییە لە دەسەڵاتی دۆستەکانیان لە ناوچەکەدا.\nبارودۆخی ڕۆژاوا و ئایندەی لە سیناریۆی جەنگی ئیدلیب دا زۆر ئاڵۆزە. بە بۆچونی من پێگەی ڕۆژاوا لە مانگی تەموزی 2015 وە بە بەردەوامی لە لاوازیدایە ، لەو کاتەوەی کە ئەردۆگان شەڕیکی دڕندانەی دژ بە کوردی باکور و بە پەکەکە هەڵگیرسان و ناچاری کردن کە لەو شەڕەوە بگلێن. لە لایەکی تریشەوە پەیەدە کە لە شانی ئەمەریکاوە جەنگی دژ بە داعشی ڕاگەیاند، چەند هەڵەیەکی کوشندەی کرد. ئەم دوو ڕووداوە دوو هۆکاری سەرەکی بوون کە هەرگیز نە لە بەرژەوەندی ڕۆژاوا و نە لە بەرژەوەندی باکوری کوردستان نەبوون. من لە وتارێکمدا کە ماوەیەك لەمەوبەر نوسیومە پەنجەم بۆ هەڵەکانی پەیەدە ڕاکێشاوە کە ڕۆڵی خۆیان هەبووە لە لاوازبونی ڕۆژاواو ملنانی بەرەو شکست. بۆ تەماشاکردنی ئەو وتارە تکایە کرتە لەسەر ئەم لینکەی خوارەوە بکە:\nجەنگی ئیدلیب زوو بێت یا درەنگ ڕوودەدات و جەنگێکی کاربڕ دەبێت بۆ دوو زلهێزەکە و هاوپەیمانەکانیان لە ناوچەکەدا هەروەها بۆ ڕۆژاواش. لە ئێستادا ئەمەریکا دژ بەم جەنگەیە چونکە دەبێتە هۆی خولقاندنی ” کارەساتی مرۆیانە” . کۆشکی سپی لە ڕۆژی 04/09 دا بەیانی کرد ئەگەر ئەسەد چەکی کیمیاوی بەکاربهێنێت ، ئەمەریکا و هاوپەیمانەکانی ” لەسەرخۆ و لەجێی خۆیدا” وەڵامیان دەبێت.\nپرسیارەکە ئەوەیە ئەی کاتێک کە تورکیا عەفرینی داگیرکرد و بە سەدەهای لە خەڵکانی بێ گوناهی مەدەنی قەسابی کرد بۆ ” کارەساتی مرۆیانەی نەخولقاند”؟ لە ئیدلیب-دا ڕەنگە ئەمەریکا تەنها دەربەستی گروپە تیرۆریستەکان بێت زیاتر لە دانیشتوان و خەڵکە ئاساییەکەی ، چونکە دەیەوێت یارییە خوێناوییەکە کۆتایی نەیەت تاکو تەواوی پلان و ئامانجەکانی بچنێتەوە.\nڕۆژاوا: خۆبەڕێوەبەرییەکانی ، هێزەکانی سوریای دیمۆکرات و پەیەدە لەم جەنگە و کۆتایی جەنگەکەشدا ناتوانرێت فەرامۆش بکرێن. ناشتوانرێت ڕۆژاوا هەر ئاوا وەکو ئەوەی هەیە بەجێبهێڵرێت. ڕۆژاوا لەبەردەم گریمانگەلێکی زۆردایە . ئەگەر ئەسەد لەم جەنگەدا سەرکەوێت ، کە وەکو چاوەڕواندەکرێت، پێگەی کوردانی ڕۆژاوا لاوازتر دەبێت. لەم بارودۆخەدا ئەسەد لە پێگەیەکی زۆر بەهێزدا دەبێت و ئەم سەرکەوتنە بۆ ماوەیەك زەمانەتی مانەوەی لە دەسەڵاتا، دەکات. ئا لەم حاڵەدا دەتوانێت مەرج وبەندەکانی خۆی بەسەر پەیەدە و هێزەکانی سوریای دیمۆکراتا ، کە لە پێگەیەکی لاوازدا دەبن ، بسەپێنێت، هەروەها گریمانی زۆری هاریکاریی هێزەکانی سوریای دیمۆکرات لەم شەڕەدا هەیە ، ئەمەش لە کاتێکدایە کە پەیەدە لە تەك ڕژێمدا لە دانوسان و وتووێژدایە. هەر وەکو دەیبینین پەیەدە و هێزەکانی سوریای دیمۆکرات لە بارودۆخێکی یەکجار ئاڵۆزدا دەبن. کاتێك کە ئەو هێزە لە هاوشانی سوپای ئەسەدەوە بەشداری ئەم شەرە دەکەن ، ئەمەش دژ بە بەرژەوندی ئەمەریکایە، بەڕوودانی ئەمەش لەوانەیە کە پەیەدە و هێزەکانی سوریای دیمۆکرات لەلایەن ئەمەریکاوە کەلا بخرێن و هاوکاتیش ڕەنگە لە ئایندەیەکی نزیکدا ئەمە هۆکار و هاندەرێك بێت بۆ تورکیا تاکو هێڕش بکاتە سەر ڕۆژاوا ، یا لانی کەم چەند شارۆچکەیەك کە لەسەر سنورن و ئێستا لەژێر دەسەڵاتی هێزە کوردییەکاندان، داگیر بکات .\nئەگەر لەم جەنگەدا ئەسەد نشوست بێنێت، دیسانەوە لە بەرژەوەندی ڕۆژاوا نابێت، چونکە تێشکانی ئەسەد یانی سەرکەوتنی تورکیا و بەهێزبوونی، بەمەش تورکیا لە پێگەیەکی باشترا دەبێت بۆ هێڕشکردنە سەر ڕۆژاوا هەروەکو ئەوەی کە لە عەفرین کردی.\nسەرنجامی جەنگی ئیدلیب هەرچۆن بێت، زۆر گرنگ دەبێت بۆ ڕۆژاوا و ئایندەی کەلە کاتێکدا ئەم ئایندەیە گرێدراوە بەو هێزانەی کە لە سەرەوە ناونوسم کردن. ڕەنگە بارودۆخەکە بەو ڕادەیە ئاڵۆز بێت زۆر زەحمەت و گران بێت کە کوردانی ڕۆژاوا بتوانن پارێزگاری و بەرگریی لە پرنسپڵەکەیان کە دروستکرنی ‘ کۆنفیدراڵیزمی دیمۆکراتیک ‘ ە بکەن.\nئەوەی کە ڕۆژاوای بە زیندوویەتی هێشتۆتەوە ، وەکو پێشتریش وتومە ، بەردەوامبوونی جەنگی داعش و مانەوەی خودی داعش و گروپە تیرۆریستەکانی دیکەیە و هەرەوەها ئابڵوقەی ئابوریی و داراییە کە لە لایەن دەوڵەتانی ناوچەکەوە بەسەریدا سەپێنراوە . کاتێكیش کە ئەمە دەلێم مانای ئەوە نییە کە ڕۆژاوا هەرەس دەهێنێت. بەڕای من کورد لە ڕۆژاوادا توانیوێتی خۆی بسەلێنێت و گەلێك لە پرسە سەرەکییەکانیان لابەلا کردۆتەوە، هەر لەبەر ئەمەش ناتوانرێت هەر بەو ئاسانییە لە لایەن هیچ کام لەو هێزانەوە پەراوێز بخرێن. من باوەڕم وایە لە کۆتاییدا ڕەنگە جۆرێك لە دانوساندن لە نێوانی ڕوسیا و ئەمەریکادا سەبارەت بە ڕؤژاوا و سوریا و ڕژێمەکەی، بکرێت . ململانێی پرسی دەسەلات و پاوانەکردن لە نێوانی ئەو دووزلهێزە و هاوپەیمانەکانیانا لە گەیشتن بە ئامانجەکانیان، ئەسەد یاخود حکومەتی ئایندەی سوریا ناچار دەکەن کە جۆرێك لە ئۆتۆنۆمی و هەندێك مافی کوڵتوریی و ڕؤشنبیریی بدەن بە کورد لەوێ. ئەم مافانەش زۆر دوورن لە دروستکرنی ‘ کۆنفیدرالیزمی دیمۆکراتیك’ کە ئامانجی سەرەکی ڕۆژاوا بوو.\n*ئەم وتارە ناوەرۆکی وتارە ئنگلیزییەکەیە کە لە ڕۆژی 05/09 دا سەبارەت بە هەمان بابەت نوسیم. ئەوە لێرەدا لینکە ئینگلیزییەکەی ئەم وتارە دادەنێم :\nPrevious دەنگ بۆ تۆ ئەدەم … یوسف إبراهيم\nNext خواستی نه‌ته‌وایه‌تی و ویستی ئۆلیگارشی …. نەجمەدین فارس حەسن\nمناڵان/ سلاڤەک.. ڕۆستەم خامۆش\nلە قوولایی ستراتیژییەوە، بۆ قووڵایی کێشەی کورد-3 … سمکۆ عەبدولکەریم\nشیعر/ با دوا کەشتی بتبات … کاوە عوسمان عومەر\nپەیامی مانگ … عەلی حەمەڕەشید بەرزنجی


زریانێکی تۆز و خۆڵ 5 که‌س له ئێران ده‌کوژێت\nته‌لفزیۆنێکی ده‌وڵه‌تی راده‌گه‌ێنێت باو و هۆزێک وه یاخود زریانێکی توندی تۆز و خۆڵ له رۆژی دووشه‌ممه پاێته‌ختی ئێرانی گرتوه‌ته‌وه و به ئه‌ورێکی ره‌ش رێگای له خۆر گرتووه و دار و دره‌ختی شکاندووه و به‌لای که‌م 5 که‌س کوژراوون و 30 که‌سی تریش بریندار بوونه.\nته‌لفزیۆنێکی ده‌وله‌تی راده‌گه‌ێنیت باو و هۆزه‌که به بایه‌ک به توندی 110 کم له کاتژمێرێکدا تارانی له‌به‌ر گرتووه. راپۆرته‌که ده‌ڵێت 5 که‌سی کوشتووه، له کاتێکدا ئاژانسی په‌یام و نووچه‌ی ئیرنا ووتی چوار که‌سی کوشتووه و توندیه‌که‌ی 130 کم له کاتژمێرێکدا بوه.\nراپورته‌که‌ی ته‌لفزیون ووتی زریانه‌که بۆ ماوه‌ی چه‌ند خوله‌کێک تارانی له تاریکایی هێشتوه‌ته‌وه و زنجیره‌یه‌ک پێکدادانی لێ که‌وتوه‌ته‌وه له ئۆتوبانێکدا له باشوری پاێته‌خت که تێدا 20 ماشین به یه‌کدا پێکاوون و هه‌ر وه‌ها بوه‌ته هۆێ راگرتنی فرینه ئاسمانیه‌کان و کونترۆلکه‌رانی هات و چووێ ئاسمانئ ناچار بوونه له ئاراسته کردنی چه ندین فرینی ناخۆیی به‌ره‌و ناوه‌راستی ئێران.\nکاربه‌ده‌ستان له مناڵان، ته‌مه‌ن ساڵان و ئه‌و که‌سانه‌ی گرفتی دڵیان هه‌یه داوایان کردوون له مال بمێنه‌وه.\nراپۆرته‌که هه‌ر وه‌ها ده‌لێت زریانه‌که به‌شێکی ناوه‌راستی ئێرانیشی گرتوه‌ته‌وه


چلەی ماتەمینی هونەرمەند عەباسی كەمەندی بەرێوەچوو ئێوارەی ئەمڕۆ رێكەوتی (2-7-2014) لە هۆڵی سلێمانی پاڵاس بەسەرپەرشتی دەزگای جەمال عیرفان و سەندیكای هونەرمەندانی كوردستان و تەلەفیزیۆنی خاك مەراسیمی چلەی ماتەمینی هونەرمەند عەباسی كەمەندی بەرێوەچووە.لەو مەراسیمەدا چەندین وتار تابلۆ وكارەی هونەری هونەرمەند نمایشكرابوون.\nعەباس کەمەندی ساڵی ١٩٥٢ لە خۆرئاوای شاری سنە لە گەڕەکی جه‌وراوا لەدایک بووە. زۆربەی بنەماڵەی ئەم هونەرمەندە قەساب بوون و کەشێکی سونەتی (داب و نەریتی کۆن) بە سەریاندا زاڵ بووە.\nکەمەندی جیا لە ھونەری مۆسیقا شارەزایی زۆری لە بواری وێنەکێشی، شانۆ و سینەما و ئەدەبیاتی کوردی دا هەبووە و ماوەی ٣٥ ساڵ لە رادیۆی دەنگی شاری سنە کاری کردووە.\nلە تەمەنی ٢٣ ساڵیدا ژیانی ھاوبەش دەست‌پێدەکات و دەبێتە باوکی کوڕێک و دوو کیژ. لە بەرەبەیانی ڕۆژی ٢٢ی ئایار ی ٢٠١٤ ، لە تەمەنی ٦٢ ساڵی، بەهۆی ڕاوەستانی دڵەوه دنیای ڕووناک بەجێ دێلێ و لە زیارەتانی ئاساوڵە (بەهەشتی محەمەدی) ئەسپەردەی خاک دەکرێ. ڕێکه‌و 2014-07-02 12:34:24


سەرکەوتوو – Yalla\nمروڤە سەرکەوتووەکان جیهان دەگوِڕن، تۆش دەتوانیت\nكاوار فەریق هەموومان ڕۆژانە خۆمان بە تاوانبار دەزانین، ولۆمەی خۆمان دەكەین لەو کاتەوەی لە خەو هەلدەستین، تا ئەوکاتەی دەخەوینەوە. ئەم پانتۆڵە چەند کاریگەریی دەبێت لە سەر ڕوخسارم؟ هاوڕێکانم چون بییر لە من دەکەنەوە ئەگەر قسەیەکی دڵی خۆم بکەم؟ ئایا ئەم کەسانە بە خراپە باسم ئەكەن کاتێ من لە وێ نەبم؟ ئەگەر ئەم كارە بكەم خێزان …\nمتابعة قراءة “مروڤە سەرکەوتووەکان جیهان دەگوِڕن، تۆش دەتوانیت”\nتمّ النشر بواسطةيلا فبراير 10, 2018 فبراير 10, 2018 نُشر فيژیانالوسوم: سەرکەوتن،سەرکەوتوواترك تعليقًا على مروڤە سەرکەوتووەکان جیهان دەگوِڕن، تۆش دەتوانیت\nهێڤار عیماد گەنجێکی خانەقینیە و لە ساڵی ٢٠٠١ لە شاری بەغداد لەدایک بووە، ئەو لە گەڕەکێکی هەژارنشین لە خانەقین گەورە بووە، بەڵام وەکو خۆی دەڵێت هەرگیز وا بیری نەکردووەتەوە کە لەوێ بژی، چونکە خانەقین ئەو شوێنە نەبووە کە بتوانێت خەونەکانی تێدا بهێنێتە دی و بيکاتە ڕاستی هەربۆیە دێتە سلێمانی وسەرکەوتنەکانی پاش هاتنە ئەم شارە دەست …\nمتابعة قراءة “گەنجێكی گۆڕان خواز: ئەوە بکەن کە نەکراوە!”\nتمّ النشر بواسطةيلا فبراير 10, 2018 نُشر فيژیانالوسوم: خەڵک لەکوردستان،سەرکەوتن،سەرکەوتوو،گەنجی کورداترك تعليقًا على گەنجێكی گۆڕان خواز: ئەوە بکەن کە نەکراوە!\nلەپاڵ بڕوا نامەكەت، دەتوانیت خەونەكانت بهێنیتە دی\nمحمد عمر موسه‌یی- كه‌له‌ك گەنجان حەزو وخولیایان زۆرە، زۆربەشیان چیرۆكی پڕلە كۆڵ نەدانیان هەیە، كەهاندانێكە بۆ هەموو گەنجێك كە خەونی هەبێت، بەوەی بەردەوام بیت لەكار كردن بۆ بەدیهێنانی. صلاح حسن سلیم یەكێكە لەو گەنجانەی كەباسی خەون وخولیاكانی خۆی كرد بۆ یەلڵا ووتی: خەڵكی كەڵەكم وتەمەنم 22 ساڵە ، دەرچووی کۆلێژی ئاداب، بەشی مێژوو، زانکۆی سەلاحەدینم، …\nمتابعة قراءة “لەپاڵ بڕوا نامەكەت، دەتوانیت خەونەكانت بهێنیتە دی”\nتمّ النشر بواسطةيلا يناير 24, 2018 نُشر فيژیانالوسوم: خەڵک لەکوردستان،سەرکەوتن،سەرکەوتوو،گەنجاترك تعليقًا على لەپاڵ بڕوا نامەكەت، دەتوانیت خەونەكانت بهێنیتە دی\nموحەمەد عەبدوڵڵا مایكرۆسۆفت بە یەكێك لە بەناوبانگترین كۆمپانیاكانی بەرهەمهێنانی بەرنامەكانی كۆمپیوتەر دادەنرێت، كە لە بیرۆكەیەكەوە سەرچاوەی گرت و وەكو خەیاڵێكی دووردەست بوو . “بیل گەیتس” خاوەنی كۆمپانیاكەیە، لە ساڵی ١٩٥٥ لە شاری سیاتێل لە ویلایەتە یەكگرتووەكانی ئەمریكا لە خێزانێكی دەوڵەمەند لەدایك بووە، لە بنەڕەتدا خانەوادەكەی ئێرلەندی – سكۆتلەندین، باوكی پارێزەرێكی بەناوبانگ بووە، لە بیركاری و …\nمتابعة قراءة “هەموو ژیانی بیل گیتس ودامەزراندنی مایكرۆسۆفت لێرە بخوێنەوە”\nتمّ النشر بواسطةيلا يناير 23, 2018 يناير 28, 2018 نُشر فيژیانالوسوم: بیل گیتس،سەرکەوتن،سەرکەوتوو،مایكرۆسۆفتاترك تعليقًا على هەموو ژیانی بیل گیتس ودامەزراندنی مایكرۆسۆفت لێرە بخوێنەوە\nعەشقێکى هەڵوەشاوە، بە بزنسێکى سەرکەوتوو کۆتایى هات\nیەڵڵا – بیلال سەعید کاتێک هاوژینەکەی “جۆش ئۆپرمان” پاش سێ مانگ لەهاوسەگیرى لی جیادەبێتەوە، بی ئەندازە بیتاقەت و دڵتەنگ دەبێت، یەکێک لەودیارییانەى کە بۆی کڕیبو و بۆ جۆشى جیهیشتبوو، ئەڵقە ئەڵماسەکەى دەزگیراندارییەکەیان بوو کە چەندین مانگ پارەی کۆکردبووە تا کڕیبووی! جۆش دواى نائومیدبوونى لە ئاسایبوونەوەى پەیوەندییەکەیان بڕیاردەدات ئەڵقەکە بباتە لای زەڕەنگەرێک و بیفرۆشێت، بەڵام زەررنگەرەکە …\nمتابعة قراءة “عەشقێکى هەڵوەشاوە، بە بزنسێکى سەرکەوتوو کۆتایى هات”\nتمّ النشر بواسطةيلا يناير 17, 2018 نُشر فيژیانالوسوم: بزنس،سەرکەوتن،سەرکەوتوواترك تعليقًا على عەشقێکى هەڵوەشاوە، بە بزنسێکى سەرکەوتوو کۆتایى هات\nگەنجێكی شاری سلێمانی گرۆپێكی دامەزراندوە بۆ هاوكاری، لەوانەیە تۆش سوودمەند بیت!!\nئــاشتی تەیمور مارکۆ نەوزاد غەریب گەنجێکی ١٩ ساڵانی شاری سلێمانییە، ئەو خوێندکاری بەشی یاسا و چالاکوانی کۆمەڵگەی مەدەنییە، مارکۆ لەپاڵ خوێندن و کارکردنی بەردەوام گرنگی تەواو بە وەرزش و نووسین دەدات و یاریزانی (مەلە کردن، کۆنگ فۆ وتایکواندۆ)یە، نووسەری دوو کتێب و ئەندامی چەندین رێکخراوی مەدەنییە لە کوردستان، خۆبەخشانە بۆ پاراستنی ژن، منداڵ، گەنج، ژینگە …\nمتابعة قراءة “گەنجێكی شاری سلێمانی گرۆپێكی دامەزراندوە بۆ هاوكاری، لەوانەیە تۆش سوودمەند بیت!!”\nتمّ النشر بواسطةيلا يناير 15, 2018 نُشر فيژیانالوسوم: خۆبەخش،خەڵک لەکوردستان،سلێمانی،سەرکەوتوو،هاوكاری،گەنجاترك تعليقًا على گەنجێكی شاری سلێمانی گرۆپێكی دامەزراندوە بۆ هاوكاری، لەوانەیە تۆش سوودمەند بیت!!\nئەو كارانەی ژنانی سەركەوتوو ئەنجامی نادەن!\nتۆ وەكو ژنێك ئەگەر دەتەوێت سەركەوتوو بیت، پێویستە بزانیت كاتی ئەوە نییە لەگەڵ ترسی خۆت مامەڵە بكەیت، بەڵكو لەبری ئەوە بەپشت بەستن بە تواناكانت ڕەفتارەكانت بەشێوەیەك ڕێك بخە، كە ئامادەبیت بۆسەركەوتن لەكارو ژیان. لەبەرئەوەی سەركۆنەكردن تەنیا هەستێكی نێگەتیڤە ودەبێتە هۆكاری زیاتربوونی لەمپەرەكانی بەردەم هەنگاوەكانت، كەواتە بەبی گوێ دان بە ترس و دڵەڕاوكێ دەستبە كاربە و …\nمتابعة قراءة “ئەو كارانەی ژنانی سەركەوتوو ئەنجامی نادەن!”\nتمّ النشر بواسطةيلا أغسطس 20, 2017 أغسطس 22, 2017 نُشر فيژنالوسوم: سەرکەوتوو،ژن،ژیاناترك تعليقًا على ئەو كارانەی ژنانی سەركەوتوو ئەنجامی نادەن!\nئەوانەی ماندوو بوون سەرکەوتووترینەکانی جیھانن\nئا: هێڤار عادل گەر سەیرێکی ڕابردووی ژیانی سەرکەوتووترین کەسایەتییەکانی جیھان بکەیت دەبینیت ژیانیان پڕە لە شکست و ترس لە سەرنەکەوتن و بەدی نەھێنانی خەون و ئامانجەکانیان. بەڵام لە ھەمانکاتیشدا ئەوە بەدیدەکەیت سەرەڕای ھەموو ئەو شکست و زەحمەتیانەی ھاتووەنەتە سەرڕێیان ھەرگیز کۆڵیان نەداوە لە ھەوڵدان بۆ بەدی ھێنانی خەونەکانیان. یەڵڵا چیرۆکی پێنج لە سەرکەوتووترین کەسایەتی جیھانی …\nمتابعة قراءة “ئەوانەی ماندوو بوون سەرکەوتووترینەکانی جیھانن”\nتمّ النشر بواسطةيلا يوليو 23, 2017 يوليو 23, 2017 نُشر فيژیانالوسوم: سەرکەوتوو،ناودار،ژیاناترك تعليقًا على ئەوانەی ماندوو بوون سەرکەوتووترینەکانی جیھانن\nدەتوانیت کەسە فێڵبازەکان بناسیتەوە؟\nزۆر جار ناتوانین کەسی فێڵباز و ناڕاستەقینە بناسینەوە و ئەمەش هەستێکی ناخۆشمان پێ دەبەخشێت، لەوانەیە تۆ لەوانەبیت کە هاورێکەت پێت دەڵێت ” تۆ زۆر ساویلکەیت چونکە ئاسان فێڵت لێ دەکەن و درۆت لەگەڵ دەکرێت”. ئەم گرفتە زۆرینەی کات لە پەیوەندییەکانی نێوان دوو رەگەزی جیاواز ڕوونتر دەردەکەوێت واتە لە نێوان کچان و کوڕان، جا بۆ …\nمتابعة قراءة “دەتوانیت کەسە فێڵبازەکان بناسیتەوە؟”\nتمّ النشر بواسطةYalla یه‌ڵڵا نوفمبر 7, 2016 نُشر فيژیانالوسوم: درۆزن،سەرکەوتوواترك تعليقًا على دەتوانیت کەسە فێڵبازەکان بناسیتەوە؟


مەسرور بارزانی بۆ حەفتەمین ساڵیادی کارەساتی شنگال پەیامێکی بڵاوکردەوە\nHeman Hussein Yaseen | 03.08.2021\nسەرۆکوەزیرانی ھەرێمی کوردستان، مەسرور بارزانی بۆ حەفتەمین ساڵیادی کارەساتی شنگال پەیامێکی بڵاوکردەوە و تیایدا ئاماژەی بەوەکردووە کە حکوومەتی ھەرێم لە ھەوڵی بەردەوامدایە بۆ گەڕاندنەوەی ئێزدییەکان بۆسەر زێدی خۆیان و رۆڵی پێشمەرگەیش لە رزگارکردنی شنگال بەرز دەنرخێنێت.\nلە پەیامەکەی مەسرور بارزانی-دا ھاتووە ''ئەمڕۆ حەفتەمین ساڵیادی ھێرشی دڕندانەی تیرۆریستانی داعشە بۆسەر خوشک و برایانی ئێزدی لە شنگال و دەورووبەری کە بەوھۆیەوە ھەزاران کەس لە دانیشتوانی ئەو دەڤەرە، کۆمەڵکوژ و بێسەروشوێن و ئاوارە کران''.\nسەرۆکوەزیرانی ھەرێمی کوردستان راشیگەیاندووە "جینۆسایدی ئێزدییان، تاوانێکی ئەوەندە دڕندانەیە کە ھەمیشە لە ویژدانی گەلی کوردستان و مرۆڤایەتی دەمێنێتەوە، بۆیە پێویستە بەردەوام بەڕێز و شکۆوە یادی قوربانییانی ئەو کۆمەڵکوژییە بکەینەوە، ھەروەھا بە پێزانینێکی زۆرەوە یادی قوربانیدانەکانی ھێزی پێشمەرگەی کوردستان لە رزگارکردنی شنگال بەڕابەرایەتی سەرۆک مەسعود بارزانی دەکەینەوە".\nمەسرور بارزانی لە بەشێکی دیکەی پەیامەکەیدا، جەخت لەوە دەکاتەوە کە حکوومەتی ھەرێمی کوردستان بەردەوام دەبێت لە ھەوڵەکانی بۆ گەڕاندنەوەی ئێزدییەکان بۆ شوێنی خۆیان و ھاتووە ''لەم یادە خەمناکەدا ،دووپاتی دەکەینەوە، حکوومەتی ھەرێمی کوردستان، بەردەوام دەبێت لە ھەوڵەکانی بۆ گەڕاندنەوەی سەربەرزانەی خوشک و برا ئێزدییە ئاوارەکان بۆ شوێنەکانیان و کارکردن لەگەڵ حکوومەتی فیدراڵی و کۆمەڵگەی نێودەوڵەتی لە پێناو ئاوەدانکردنەوەی شنگال و دەڤەرەکانی دیکەی خوشک و برا ئێزدییەکان''.\nسەرۆکوەزیرانی ھەرێمی کوردستان، مەسرور بارزانی هەروەها رایگەیاندووە کە جەخت لە گرنگیی جێبەجێکردنی رێککەوتننامەی شنگال و ئاساییکردنەوەی دۆخی شنگال دەکەنەوە بۆ زەمینەخۆشکردن بۆ ئەوەی ئاوارەکان بەشێوەیەکی سەربەرزانە، بگەڕێنەوە بۆ زێدی خۆیان و دەڤەرەکەش ئاوەدان بکرێتەوە و هاتووە "لە ھەمانکاتدا ھەوڵەکانیشمان زیاتر چڕ دەکەینەوە بۆ دادگاییکردنی تاوانبارانی داعش و ھاوکارەکانیان و ئاشکراکردنی چارەنووسی تەواوی بێسەروشوێنکراوان".\nپه‌یامی مه‌سرور بارزانی كاره‌ساتی شنگال


سەركردەكانی هەرێمی كوردستان هەمویان محەمەد جەعفەری سەحرارودی دەناسن، ئەو پیاوەی كە هەمو بەڵگەو لێكۆڵینەوەكان پەنجەی تاوانی تیرۆركردنی د.عەبدولرەحمانی قاسملوی لەڤێنا بۆ رادەکێشن، سەحرارودی لەماوەی 20 ساڵی رابردودا هەر كاتێك هاتبێتە هەرێمی كوردستان، سەركردەکانی یەكێتی‌و پارتی باوەشیان بۆ كردوەتەوەو بەگەرمی پێشوازیان لێكردوە.\nلەوەختی تەقەکردنەکەدا سەحرارودی بەڕێكەوت یان لەپەلە پەل‌و هەڵگەڕانەوەی گولە لەو ژورە بچوکەی کارەساتەکەی تیا دەقەومێ، گولەیەك بەر لاملی دەكەوێ‌و بریندار دەبێ و لەنەخۆشخانە دەخەوێندرێ، بەڵام پۆلیسی نەمسا ڕێگای دەدا لەنەخۆشخانە بچێتە دەرێ و پەنا بەرێتە بەر باڵیۆزخانەی ئێران لەڤێنا‌و پاش چەند رۆژێك بەدوای ئەوەدا لەئەنجامی مامەڵەیەكدا نەمسا بەرەو ئێران بەجێدەهێڵێ.\nمحمەمەد جەوادی، یان محه‌مه‌د جه‌عفه‌ری سه‌حرارودی، كە ئێستا سكرتێری سەرۆكی شورای ئیسلامی ئێران "عەلی لاریجانی"یە، تەمەنی 62 ساڵەو كوردێكی شیعه‌ی خه‌ڵكی قوروه‌ی نێوان كرمانشان‌و هه‌مه‌دانه، هه‌ر له‌سه‌ره‌تای دامه‌زراندنی كۆماری ئیسلامییه‌وه به‌رپرسێكی كارای سوپای پاسدران بووه له‌قه‌رارگه‌ی ره‌مه‌زان‌و پەیوەندییەكی توندوتۆڵی لەگەڵا جەلال تاڵەبانی‌و مەسعود بارزانی هەبوە.\nلەدوای راپەرشینەوە چەندین جار سەحرارودی ئەندامی ئەو وەفدانەی ئێران بوە كە سەردانی هەرێمی كوردستانیان كردوەو لەلایەن تاڵەبانی‌و بارزانییەوە پێشوازی لێكراوە، بەهەمانشێوە هەرجارێك كاربەدەستانی پارتی‌و یەكێتی سەردانی ئێرانیان كردبێت لەگەڵا سەحرارودی كۆبونەوەو دانیشتنیان هەبوە.\nمحەمەد جەعفەری سەحرارودی، كە  پیاوی متمانەپێكراوی خامەنئی رابەری كۆماری ئیسلامی ئێرانە، هەمو سەركردەی حزبەكان دەیناسن‌و دەشزانن كە ئەو تۆمەتبارە بەتیرۆر كردنی قاسملو، تەنانەت بەشێكیشیان پێشتر ناوبژیزانی نێوان ئێران‌و حزبی دیموكراتیان كردوەو لەنزیكەوە ئاگایان لەو تیمە بوە كە بەناوی وتوێژەوە قاسملویان لەڤێنا تیرۆر كرد.


شەست هەزار كەس ماون لەبایۆمەتری تۆماربكرێن\n13 أيلول/سبتمبر 2017\nسەمیر هەورامی، گوتەبێژی سیستمی بایۆمەتریی مووچە رایگەیاند" بەبڕیاری 111ی سەرۆكایەتیی ئەنجومەنی وەزیران، تۆماركردنی مووچەخۆران لەهەرێمی كوردستان لە 18ی حوزەیرانی 2017 راگیراوە. روونیكردەوە"تائێستا زۆر كەس سەردانمان دەكەن كەتۆمار نەكراون".\nگوتیشی" خانەنشینان، قوتابییانی تواناسازی و هاوەڵەكانیان، كە لەدەرەوەی وڵاتن، كەمئەندامانی سەنگەر، كەسوكاری شەهیدان و زیندانییانی سیاسی، مۆڵەتی بێ مووچە، تا 1ی 9 دەرفەت هەبوو فۆرم وەربگرن، پڕۆسەكە كۆتایی هاتووە و لەداهاتوودا بڕیار لەسەر چۆنیەتیی تۆماركردنیان دەدرێت“.\nئەمەو تائێستا یەك ملیۆن و 202 هەزار مووچەخۆر خۆیان تۆمار كردووە، بەڵام نزیكەی 60 هەزار كەسی دیكەش ماون تۆماربكرێن.\nجەختیشی كردەوە" ئەو كەسانەی لە باركۆدی بایۆمەتری كێشەیان هەبووە، كێشەكانیان چارەسەر دەكرێت و مووچەكانیان راناگیرێت، ئەوەشی باركۆدی ون كردبێت یان رەش بووبێتەوە، لە رێگەی سیستەمەوە بۆی چارەسەر دەكەین و باركۆدەكەی پێ دەدەین


ئه‌ی ئێستا به‌ڕیز، پێره چی ئه‌ڵیت؟!. ...نه‌جمه‌دین شێخ بزێنی- سوید\nله‌م ڕۆژگارانه‌دا، گازه‌نده له که‌سانی هه‌رزه‌و ناڕوناک بیر ناکرێت هه‌رچۆنێ بدویت. به‌ڵام سه‌یرله وه‌دایه که‌سێکی دیاری سیاسی و ڕوناکبیر و به‌ناو دڵسۆزی گه‌ل و نیشتمان، بۆ داکۆکی کردن له‌خه‌یانه‌ت کاریی و شاردنه‌وه‌ی ڕاستیه‌کان، تۆمه‌تی ناڕاست و ناڕه‌واش دروست بکات!.\nبه‌ڕیز، سه‌عدی ئه‌حمه‌د پیره، که‌ئه‌ندامی مه‌کته‌بی سیاسی یه‌کیه‌تی نیشتمانی کوردستانی به‌ڕیزه، به‌بێ هیچ سڵکردنه‌وه‌یه‌ک ڕای ئه‌گه‌یه‌نێت، که‌حه‌یده‌ر شه‌شۆی هه‌ڵخلیسکاو به‌ره‌و خه‌یانه‌ت، نه‌بۆته پارتی بۆیه له‌لایه‌ن ئاسایشی کوردستانه‌وه، دیاره مه‌به‌ستی پارتیه، گیراوه!.\nبۆ ڕیز لێگرتن له‌به‌ڕیزی و پیرۆزی پارته‌که‌ی، نامانه‌وێت بچینه خانه‌ی تانه‌و تووانج لێدان و هه‌ڵدانه‌وه‌ی ڕوداوی ڕابردو، پرسیار له‌به‌ڕیزی ئه‌که‌ین، پارته تێکۆشه‌ره‌که‌ی ئه‌و" یه‌کیه‌تی نیشتمانی کوردستان" ڕێگه ئه‌دات، نه‌ک به‌کادیرێکی پێشکه‌وتو له‌ئاستی سه‌ڕکردایه‌تی دابێت، ته‌نانه‌ت به‌ئه‌ندامێکی ساده له‌پارتێکی سیاسی تردا، به‌بێ ئه‌وه‌ی ڕاگه‌یاندنی کشانه‌وه‌ی خۆی، له‌وپارتیه ڕابگه‌یه‌نێت وه‌ر بگیرێت، ئه‌وه پێڕه‌و و پرۆگرامی کام پارتی سیاسیه ئه‌وه‌ی پێ ڕاسته‌و قه‌بوڵی ئه‌کا؟ ئاشکرایه هه‌مو ڕێکخراوێکی سیاسی هه‌وڵی دروست کردنی خه‌ت مائیل ئه‌دا بۆناو نه‌یار و به‌رانبه‌ره‌کانی بۆ دزینی زانیاری ئه‌و لایه‌نه، ئه‌و شێوازه‌ش به‌ئاشکرا نابێت، ئیتر چۆن بوێرانه ئه‌و بۆچونه‌ی ده‌ربڕی، وه‌ک ئه‌وه‌ی شاره‌زایی نه‌بێت له‌پارتایه‌تیدا!!.\nبه‌هه‌رحاڵ، ئه‌وا له‌سایه‌ی خودا‌و سیاسه‌تی حه‌کیمانه‌ی سه‌رکردایه‌تی سیاسی و ئیداری حکومه‌تی هه‌رێمی کوردستان، ئه‌و کێشه‌یه‌ش به‌بێ هێشتنه‌وه‌ی ئاسه‌واری ترسناک و مه‌ترسیدار کۆتایی هات. به‌ڵام خۆ دیاره به‌واتای ئه‌وه نیه ئیتر هیچ جۆره ڕوداوێکی نه‌ویستراو، له‌نێوان لایه‌نه سیاسیه‌کاندا نایه‌ته کایه‌وه، بۆیه پێویسته که‌سایه‌تی سیاسی دیاری، له‌کاتی ڕوداوه‌کاندا، له‌گه‌ڵ ڕاستیه‌کاندا بێت، به‌تایبه‌تی له‌و‌بووارانه‌ی به‌رژه‌وه‌ندی گشتی نه‌ته‌وایه‌تی تێدا به‌دی ئه‌کرێت!.\nبه‌داخه‌وه، له‌ڕاگه‌یاندنی هه‌ندێ له‌به‌رپرسانی ئه‌ندامانی سه‌رکردایه‌تی و کادیره به‌ڕیزه‌کانی یه‌کیه‌تی، زۆر به‌رونی بۆچونی هه‌ڕه‌شه ئامیزی ترسناک به‌دی ئه‌کران، بۆنمونه" ئه‌گه‌ر به‌زۆترین کات ئه‌وها نه‌کرێ، ئه‌وه کاردانه‌وه‌ی خه‌راپی به‌دوواوه ئه‌بێت. دیاره مه‌به‌ست‌به‌ره‌نگار بونه‌وه‌ی زۆر مه‌ترسیدارتر ئه‌گه‌یه‌نێ. به‌ڵام ئه‌پرسین، کاردانه‌وه‌ی زیان به‌خش و دروست کردنی مه‌ترسی له‌سه‌ر ئه‌و ده‌سه‌ڵات و بار و دۆخه‌ی که له‌ئێستادا له‌باشوری کوردستان له‌ئارادایه، ته‌نها زیان به‌پارتی و بنه‌ماڵه‌ی پیرۆزی بارزانی ئه‌گه‌یه‌نێت؟ بیگومان وانیه، به‌ڵکو لایه‌نی به‌رپرسیاری یه‌که‌م، پشکی شیری به‌ر ئه‌که‌وێت له‌وزیانه‌دا، ئیتر له‌پێناو چیدا خۆ گێل کردن له‌ئاستی کرداره مه‌ترسیداره‌کاندا، که به‌به‌ره‌و ڕووی کوردستان ئه‌بێته‌وه؟؟.\nله دووای ئاشکرابونی ڕاستیه‌کان، وه‌ک هێزێکی سه‌ر به‌به‌غداو به‌ناوی "حه‌شدی شه‌عبی" موچه‌و یارمه‌تی پێویستیان له‌به‌غداوه وه‌رگرتووه له‌پشتی په‌رده‌وه، له‌کاتێکدا، که موچه‌ی فه‌رمانبه‌ران و بودجه‌ی فه‌رمی و ده‌ستوری هه‌رێمی کوردستان نانێرێت، ئه‌ی ئه‌گه‌ر ئه‌وه، نیاز گه‌لاوی حه‌یده‌ر عه‌بادی و، خلیسکانی حه‌یده‌ر شه‌شۆ نه‌بێ به‌ره‌و خه‌یانه‌ت کاری له‌دژی به‌رژه‌وه‌ندی نه‌ته‌وایه‌تی گه‌لی کوردستان، ئه‌بێت خه‌یانه‌تکاری شێوازی چۆن بێت؟ ئیتر ئه‌پرسین: ئه‌ی ئێستا به‌ڕیز پیره چیی ئه‌ڵێت؟!!.


کەس ئاگای لە شەنگالییەکان نییە، شارێک 600 ساڵە پەلامار دەدرێت\nبیروباوەڕە جیاوازەکەیان و هەڵکەوتەی جوگرافییای شوێنی نیشتەجێبونیان، وایکردوە کە بە درێژایی 600 ساڵ، بکەونە بەردەم پەلاماری گرووپ و ئاین و نەتەوە جیاوازەکانی دیکەوە.\nرەنگە کەس وەک ئێزدییەکان، لەکوردستانی عێراقدا چەوسێنراو نەبن، بەجۆرێک کە لەیەک کاتدا لەڕووی مەزهەبی، نەتەوەییوە رووبەڕووی چەوساندنەوە و پەلاماردان دەبنەوە.\nحاڵی حازر ئێزدییەکان لەشنگال، لەدۆخێکدان کە کەس خۆزگەیان پێنەخوازێت، لەسەر زەمین خاوەنی شارێکی وێران و لە ئاسمانیشەوە لەژێر رەحمەتی بۆردوومانی سوپای تورکیان.\nڕۆژى 16/8/2021 لە شەقامی بازاڕی کۆنی شەنگال، ئۆتۆمبێلێک لەلایەن فڕۆکە بێفڕۆکەوانەکانی سوپای تورکیاوە کرایە ئامانج، لەو هێرشەدا فەرماندەیەکى یەبەشە و شەڕڤانێک کوژران، هەروەها سێ هاوڵاتیی مەدەنی برینداربوون، ڕۆژێک دواتر سوپاى تورکیا بە فڕۆکە سێ جار بۆردوومانی نەخۆشخانەیەکیان لە گوندی سکێن-ی شەنگالی کرد، بەهۆیەوە پێنج کەس گیانیان لە دەستداوەو 10 کەسی تریش برینداربوون کە ژمارەیەک مەدەنییان لە نێودایە.\nڕۆژانە گوێبیستى ئەم هەواڵانە دەبین لەسەر شنگال، بەڵکو زیاتر لە 600 ساڵە ئەم شارە ڕووبەڕووى هێرش دەبێتەوە، تائێستاش کەس نەیتوانیوە ئەو هێرشانە ڕابگرێت، ڕەنگە ئەمە چارەنوسى ئێزدیەکان بێت کە هەموو هێزەکان دەستیان بە ئازاردانى ئەو شارە ڕاهاتبێت.\nبەوتەى مەحما خەلیل قایمقامى شنگال، چەندین هێز لەناو ئەو شارەدا هەن، هەرئەمەش وایکردووە نائارامى لەو شارەدا بەردەوام بێت، جگە لەوەى دۆخێکى وا نەهاتووەتە ئاراوە کە ئاوارەکان بۆ شارەکەى خۆیان بگەڕێنەوە.\nئەو هێزانەى لە شنگالن هەموویان یەکتر بەوە تۆمەتبار دەکەن کە ئارامى شارەکە تێکدەدەن، بەڵام لە واقیعدا هەموو هێزەکان لەلایەن خەڵکى ئێزدى و شارەکەوە بەوە تۆمەتبار دەکرێن کە ڕەچاوى ئازارى ئێزدیەکان ناکەن و وەک پێویست خزمەتى شارەکە ناکەن، تا ئەو ئازارانەى هەیانە سارێژى بکەن.\nشنگال یان شەنگال یان شەنگار یان شنگار (بە عەرەبی: سنجار) شارێکە لە پارێزگای مووسڵ، لەعێراق و کورد بەبەشێک لە باشوورى کوردستان لەقەڵەمى دەدەن، شە‌نگال دە‌کە‌وێتە ئە‌وپە‌ڕی خۆرئاوای باشوورى کوردستان، 120 کلم لە شاری مووسڵە‌وە دوورە و دە‌کە‌وێتە خۆرئاوایە‌وە.\nمێژووی شەنگال دوور و درێژە و بۆ هە‌زاران ساڵ دە‌گە‌ڕێتە‌وە، بە‌گوێرە‌ی سە‌رچاوە مێژووییە‌کان لە ساڵی 1075 زاینیدا ژمارە‌ی دانیشتوانە‌کە‌ی زیاتر لە 30 هە‌زار کە‌س بوونە و هە‌روەها لە ساڵی 1394 زاینیدا ژمارە‌ی خانووە‌کانی زیاتر لە 35 هە‌زار خانوو بووە‌و کاتێک تە‌یموری لە‌نگ داگیری کردووە هە‌ر 35 هە‌زار خانووە‌کە‌ی رووخاندووە.\nپاش ئە‌وە‌ی لە ساڵی 1516 لە لایە‌ن عوسمانیە‌کانە‌وە داگیرکراوە و وە‌ک شار و شارۆچکە‌کانی دیکە‌ی کوردستان، شنگال بووەتە مە‌یدانی ململانێی نێوان عوسمانیە‌کان و سە‌فە‌ویە‌کان، بۆیە لە نیوە‌ی یە‌کە‌می سە‌دە‌ی بیستەمدا بە‌تایبە‌ت لە ساڵی 1947 دا 600 ماڵ بووە کە بە‌سە‌ر شەش گە‌ڕە‌کە سە‌رە‌کیە‌کە‌یدا دابە‌شبووە کە بریتی بوون لە سە‌را و بورج و کە‌لاهی و بە‌رسە‌هی و بە‌ربە‌روش، لە‌و ماوە‌یە‌دا، بازاڕێکی گشتی و دوو خان و مزگە‌وتێکی گە‌ورە و دوو کە‌نیسە و فە‌رمانگە‌یە‌کی حکومی و شارە‌وانیە‌کی تێدا بووە و ژمارە‌ی دانیشتوانە‌کە‌ی 2513 کە‌س بووە.\nلە نێوان ساڵانی 1947 تا 1980دا، چە‌ند گۆڕانێکی بنە‌ڕە‌تی بە سەر بونیادی شنگال دا هاتووە و تە‌عریب کراوە. یە‌کە‌مین هە‌نگاویش لە‌و چوارچێوە‌یە‌دا نراوە بریتی بووە لە تە‌ملیککردنی23 هەزار و 355 دۆنم زە‌وی لە ڕۆژهە‌ڵاتی شنگال بۆ ئە‌و هۆزە عە‌رە‌بانە‌ی کە لە دە‌رە‌وە‌ی قە‌زاکە و پارێزگای نە‌ینە‌واوە هێنرابوون .\nهەروەها لە ڕۆژئاواشە‌وە دە‌سە‌ڵاتدارانی سیاسی دە‌ستیان گرتووە بە‌سە‌ر زیاتر لە ٦٠ هە‌زار دۆنم زە‌ویی کوردە ئێزدیە‌کانی هۆزە‌کانی قە‌یران و فە‌قرادا،لە باکوری شارە‌کە‌شە‌وە کە ناحیە‌ی (سنونێ)ی لێیە لە لایە‌ن هۆزە عە‌رە‌بە‌کانە‌وە دە‌ست گیراوە بە‌سە‌ر دە‌یان هە‌زار دۆنم زە‌ویدا.\nبە‌گوێرە‌ی ئاماری ساڵی 1957، ژمارە‌ی دانیشتوانی شنگال بووەتە سێ هەزار و 204 کە‌س و ژمارە‌ی خانووە‌کانیشی 765 خانوو بووە، بە‌ڵام دوای شۆِرشی 1958 و ئە‌و گۆڕانکاریانەى کە بە‌سە‌ر سیستمی سیاسی و کۆمە‌ڵایە‌تی و ئابوریدا هاتن و گوندنشینەکان روویان لە شارە‌کان کرد ئەنجامەکەى لە ئاماری ساڵی 1965ەوە دەرکەوت کە ژمارە‌ی دانیشتوانە‌کەی بۆ چوار هەزار و 402 کە‌س زیادیکردووە، لە ساڵی 1970 پڕۆسە‌ی عەرەباندن (تعریب) لە ناوە‌ندی شاری شنگال سەرەتا بە‌نهێنی دە‌ستی پێکردووە، دواتر بە تایبەتی دوای نسکۆکەی 1975 ئە‌و پڕۆسە‌یە زە‌قتر ئە‌نجام دە‌درا و زۆربە‌ی زۆری گە‌ڕە‌کە‌کانی کاول کرا و خە‌ڵکە‌کە‌ی ناچار کران لە ئۆردوگای زۆرە‌ملێدا نیشتە‌جێ ببن، لە ساڵی 1977دا زیاتر لە نیوە‌ی دانیشتوانە‌کەی روویان کردە ناوچە‌کانی دیکە‌ی هە‌رێمی کوردستان و ئە‌وە‌شی مایە‌وە ناچار کران ناسنامەی نەژادی (نەتەوەیی)ی خۆیان بگۆڕن بۆ ئەوەی دەرنەکرێن و موڵک و ماڵیان لێ زەوت نەکرێت.\nجگە لەمەش زیاتر لە 150 گوندی دە‌وروبە‌ری شارەکە، لە لایە‌ن دە‌سە‌ڵاتدارانی بە‌عسە‌وە سوتێنران و وێران کران، لە نێوان ساڵانی 1980 بۆ 2002 گە‌ڕە‌کە کۆنە‌کانی شارەکەش سووتێندران و وێران کران و چە‌ند ناوچە و گە‌ڕەکێکی نوێیان دروستکرد بۆ عە‌رە‌بە‌کان و ناسنامە‌ی شارە‌کە‌یان گۆڕی، بەهۆی ئەو گۆڕانکاریانەی کە لە چوارچێوەی پڕۆسەی عەرەباندان هاتنە دی، ژمارە‌ی دانیشتوانە‌کە‌ی روو لە زیادبوون کرد، بۆ نمونە بە گوێرە‌ی ئاماری ساڵی 1957 ژمارە‌ی دانیشتوانی ئە‌و قە‌زایە گە‌یشتە هەشت هەزار و 260 خێزان و لە ساڵی 1997 گە‌یشتۆتە 14 هەزار و 608 خێزان و ئە‌و ژمارە‌یە لە ساڵی 2002شدا گە‌یشتووەتە 113 هەزار و 159 کەس، ساڵ بە‌ساڵ زیادبوونی ژمارە‌ی دانیشتوانی شنگال ئە‌وە دە‌ردە‌خات کە حکومە‌تە یەک لەدواى یەکەکانى عێراق بە‌ئارە‌زووی خۆیان دە‌ستکاریی دیمۆگرافیای ئە‌و شارە‌یان کردووە و چۆنیان ویستووە گۆڕانکارییان تێدا کردووە.\nشاخی شنگال گرنگیەکی زۆری بۆ شارەکە هەیە ئەم شاخە دەکەوێتە بەشی پشتەوەی شارەکە هاوسنورە لەگەڵ وڵاتی سوریا و بەتایبەت دەکەوێتە نیوان شاری حەسەکە لە سوریاو پارێزگای نەینەوا لە عێراق، بەرزی ئەم شاخە بەنزیکەی 1400 مەترە .\nناوی شنگال لە چیەوە هاتووە؟\nبەشێک لە سەرچاوە مێژوویەکان باس لەوە دەکەن ناوی شنگال لە دوو بەش پێک هاتووە (شەنگ) واتە جوان، (ال) واتە بەش، کۆی ناوی شارەکە (شەنگال) واتە بەش یاخود ناوچەیەکی جوان ، وەک ئاماژەیەک بۆ سروشت و جوانی شاری شەنگال و چیای شەنگال.\n3 ی ئاب کۆمەڵکوژیی گەورە\nلەو ڕۆژەدا چارەنووسی هەزاران خانەوادەی ئێزدی درایە دەست قەدەرێکی نادیار و وەک نێچیرێک خرایە بەردەم دڕندەترین ڕێکخراوی تیرۆرستیی.\nئێزدییەکان لە دوو ناوچەی سەرەکیی لە عێراق نیشتەجێن ئەوانیش شارۆچکەی شێخان لە باکووری موسڵ و شارۆچکەی شەنگال لە سنووری عێراق و سوریا و ژمارەیان لە نێوان 500 تا 700 هەزار کەسدایە.\nئێزدییەکان بە بەردەوامیی ڕووبەڕووی ستەم و کۆمەڵکوژیی بوونەتەوە، بەپێی بەڵگە مێژووییەکان 73 جار ڕوبەڕووی هەڵمەتی پاکتاوکردن و لەناوبردن بوونەتەوە، کە خۆیان بە فەرمان ناوی دەبەن.\nدواهەمین فەرمان، ئەو هێرشەبوو، کە داعش ساڵی 2014 کردیە سەر شەنگال و ناوچەکانی دەوروبەری، هەزاران ژنی ئێیدی کران بە کەنیزەک و بەرەو موسڵ و سوریا بران و دانیشتوانەکەی ئاوارەی پارێزگاکانی هەرێم و ڕۆژئاوای کوردستان بوون.\nهێرشەکەی داعش هێندە لەناکاوبوو، ئێزدییەکان نەیانتوانی هەموویان بچنە دەرەوەی شارۆچکەکە و بەشێکی کەمیان کە چەکیان پێبوو بەرگرییان کردوو بەشێکیشان بە دیل گیران و نزیکەی 400 هەزار کەسیان بەرەو چیای شنگال ڕۆشتن.\nلەو ڕۆژەدا ئەگەر بەرگری بەشێک لە هێزەکانى پەکەکە و شەڕڤانانى ڕۆژئاوا و هێزەکانى پێشمەرگە نەبوایە، دوور نەبوو ئەو 400 هەزار ئێزدییەی ڕوویان لە چیای شەنگال کردبوو کۆمەڵکوژ بکرانایە و چیاکە بە خوێنی ئێزدییەکان سور بکرایە.\nدواى هەشت ڕۆژ شەڕکردن توانرا ڕێگەیەک بۆ گەیاندنی ئێزدییەکان لە چیای شەنگالەوە تا ڕۆژئاوای کوردستان دروست بکەن.\nلەو شەڕانەشدا بۆ بەرگریکردن لە ئێزدیەکان 363 گەریلا و شەڕڤان کوژران، بەپێی ئامارى ڕێکخراوە پەیوەندیدارە عێراقییەکانیش لە 80 شوێندا خەڵک کۆمەڵکوژ کران و تەنیا لە چەند ڕۆژێکدا دوو هەزار 293 کەس کۆمەڵکوژ کراون.\nبەپێی ئاماری ڕێکخراوە نێودەوڵەتییەکانی مافی مرۆڤ، شەش هەزار و 373 کەس ڕفێندراون، کە سێ هەزار و 504 ژن و دوو هەزار و 869 پیاو بوون و 220 کەس بێسەرو شوێنن.\nتا ئێستا چارەنووسی دوو هەزار 880 کەس، کەهەزار و 304 کەسیان ڕەگەزی مێ و هەزار 576 کەسی ڕەگەزی نێر لە ڕفێندراوەکان نادیارە.\nئەو منداڵانەی بێ باوک بوون هەزار و 759 کەسن و ئەوانەی بێ دایک بوون 407 کەسن، ئەوانەی بێ دایک و باوک بوون دوو هەزار و 745 منداڵن، هەروەها 310 هەزار ئێزدی لە شوێن و زێدی خۆیان ئاوارە بوون و 100 هەزار کەسیان بۆ دەرەوەی وڵات کۆچیان کردووە، هاوکات دوو هەزار و 745 منداڵیش بوونە بە قوربانیی ئەو تاوانە دڕندانەیە.\nرۆژی 9ی تشرینی یەکەمی 2020 هەردوو حکومەتی عێراق و هەرێمی کوردستان لەژێر ناونیشانی «ئاساییکردنەوەی دۆخی شنگال» رێککەوتنێکیان واژۆکرد، ئامانج لەڕێککەوتنەکە کشانەوەی سەرجەم هێزە چەکدارەکان بوو لەشنگال و دەستپێکردنی ئاوەدانکردنەوەی شەنگال و گێڕانەوەی ئاوارەکان بوو بۆ قەزاکە، بەڵام تائێستا نە دۆخى شنگال ئاسایى کراوەتەوە نە زۆرینەى ئاوارەکانیش گەڕاونەتەوە زێدى خۆیان و ڕێککەوتنەکەش جێبەجێ نەکراوە.\nهۆکارى جێبەجێ نەکردنى ڕێککەوتنى شنگال بۆ ئەوە دەگەڕێتەوە، هەم لەناوخۆى عێراق ململانێى توند لەسەر پێگە و ناوچەى شنگال هەیە، بەهۆى گرنگییە ستراتیژییەکەى، بەتایبەت هێزە کوردیەکان بەتایبەت تریش پارتى و پەکەکە، پەکەکە پارتى بە جێهێشتنى شنگال بۆ داعش تۆمەتبار دەکات، پارتیش پەکەکە بەوە تۆمەتبار دەکات کە بیانوو دەداتە دەست تورکیا تا هێرش بکاتە سەر ئەو شارە، ئەوەش لەکاتێکدایە تورکیا چەند جارێک بە ئاشکرا هەڕەشەى هێرشى زەمینى جگە لە هێرشە ئاسمانیە بەردەوامەکان بۆسەر ئەو شارە کردووە.\nئەنجامى ململانێکان هەرچییەک بێت، خەڵکى شنگال ئێستا لە دۆخێکدان متمانەیان بە زۆربەى هێزەکان نەماوە، ئەوان بەدواى مەرهەمێکدا وێڵن کە سارێژى برینەکانیان بکات، لایەنە سیاسیەکانیش بەدواى دەنگ و ئینتیماى خەڵکى شارەکەدا وێڵن و زۆرجار لەکاتى بانگەشەدا ئەو شارەیان بیردەکەوێتەوە.\nکۆبوونەوەی لوتکە…. پاڤڵ تاڵەبانی و لاهور شێخ جەنگی کۆدەبنەوە\nبەڵێنە گەورەکە… قوباد تاڵەبانی دەتوانێت جێبەجێی بکات؟\n١٦ ی ئۆکتۆبەر چی روویدا؟ خیانەت یان بەرگری؟\nبەوێنە… ئەشکەنجەدانی گەنجێکی کورد لە کەرکووک لەلایەن لیوای ٦١ ی سوپای عێراقەوە\nیونسكۆ بۆچی هەورامانی هەڵبژارد؟...زانیاری لەبارەی جوگرافیا و ژینگە و مێژووی هەورامان\nهەر بوورجەو شتێکی جوانە، چی لە تۆیا سەرنجڕاکێشە بەپێی بورجەکەت؟\nپاڤڵ تاڵەبانی هاوسەرۆکی یەکێتی نیشتیمانی کوردستان بە مەکتەبی سیاسی حزبەکەی راگەیاندوە کە ئامادەیە لەگەڵ لاهور شێخ جەنگی هاوسەرۆک کۆبێتەوە.\nبەگوێرەی ئەو زانیاریانەی کە MIC لە دوو سەرچاوەی جیاواز و ئاگادارەوە دەستیکەوتوە، پاڤڵ تاڵەبانی لە کۆبوونەوەی مەکتەبی سیاسی حزبەکەیدا، رایگەیاندوە ئامادەیە لەگەڵ لاهور جەنگی کۆبێتەوە. بەڵام وردەکاری زیاتر لەبارەی جۆر و مەبەستی کۆبوونەوەکە نەزانراوە کە ئاخۆ بۆ چارەسەرکردنی کێشە ناوخۆییەکانی حزبەکەیە، یان بەتەواوەتی ناکۆکییەکانیان دەگەنە بنبەست.\nهەفتەی رابردوو، فەرید ئەسەسەرد سکرتێری ئەنجوومەنی سەرکردایەتی یەکێتی وتی کە لەهەوڵدان هەردوو هاوسەرۆک لە کۆبوونەوەیەکدا بەیەکبگەیەنن.\nلە ٨ تەمووزی ئەمساڵەوە ناکۆکی قوڵ کەوتە نێوان هاوسەرۆکان، پاڤڵ تاڵەبانی و لاهور شێخ جەنگی، کە تاڕادەیەک ناکۆکییەکان مەترسی پێکادانی چەکداری لێکەوتەوە.\nبەڵام چەند مانگێکە دۆخی ناکۆکی هاوسەرۆکان تاڕادەیەک هێوربوونەوەیەکی پێوەدیارە.بەڵام هێشتا رووننیە کۆتایی ناکۆکییەکان بەرەو چی دەچن.\nحاڵی حازر بەگوێرەی زانیارییەکان ئەنجومەنی سەرکردایەتی لەدۆزینەوەی میکانیزمێکە بۆ رێکخستنی کۆبوونەوەکە.


شێرپەنجە لە دایكەوە بۆ كۆرپەلە دەگوازرێتەوە ؟؟\nئەڵوەند كوێستانی 13/01/2021 - 10:18 هەواڵ/تەندروستی\nلێكۆڵینەوەیەكی نوێی ژاپۆنی ئاماژە بۆ ئەوە دەكات كە دەكرێت نەخۆشی شێرپەنجە لە دایكی تووشبووەوە بەنەخۆشی گرێی منداڵدان بۆ كۆرپەلەكەی بگوازرێتەوە، لەحاڵەتێكدا ئەگەر بێت و لەدایكبوونەوەكە بەشێوەی سروشتی بووبێت.\nتوێژەرە ژاپۆنییەكان وتویانە دوو منداڵ كە یەكێكیان تەمەنی (23) مانگ و ئەوەی تریان شەش مانگ بووە تووشی شێرپەنجەی سییەكان بوون، دەركەوتووە لەڕووی خانەییەوە لەگەڵ شێرپەنجەی منداڵدانی دایكیان هاوشێوە بوون، بۆیە گومان دەكرێت ئەو دوو منداڵە نەخۆشییەكەیان لە دایكیان و لەكاتی منداڵبووندا بۆ گوازراوەتەوە.\nلەوبارەیەوە (د. ئیمۆ ئەراكاوا) پسپۆڕی گرێ شێرپەنجەییەكانی منداڵان لە نەخۆشخانەی ناوەندی نیشتیمانی بۆ شێرپەنجە لە تۆكیۆ رایگەیاندوە، گومان دەكرێت لەهەردوو حاڵەتەكەدا گرێ شێرپەنجەییەكان لەدایكەكەدا پەیدابووبن و لەكاتی لەدایكبووندا بۆ كۆرپەلەكان گوازرابنەوە.\nئاماژەی بەوەشكردووە، گواستنەوەی شێرپەنجە لەدایكەوە بۆ منداڵ زۆر بەدەگمەن روودەدات، بەشێوەیەك لەهەر (500) هەزار حاڵەت تەنیا یەك حاڵەت روودەدات.\nتوێژەرانیش دەڵێن، لەدیارترین ئەو شێرپەنجانەی لە دایكەوە بۆ كۆرپەلە دەگوازرێنەوە بریتین لە شێرپەنجەی خوێن و ڕژێنە لیمفاوییەكان و شێرپەنجەی پێست.\nبەگوێرەی پێگەی (یو بی ئای)، زاناكان ڕێنمایی دەدەن بەوەی ئەو ئافرەتانەی تووشی شێرپەنجەی گرێی منداڵدان بوون، لەڕێگای نەشتەرگەرییەوە منداڵیان ببێت، تاوەكو مەترسی گواستنەوەی شێرپەنجە بۆ منداڵی تازاە لەدایكبوو لەڕێگەی زێوە دووربخرێتەوە.


تۆڕی بەندییەكان لە عێراق: ٩٢٪ی بەندینخانەکان شیاوی ژیان نییە | ROJnews\nپێنجشەممە, 27 ديس 2018 - 12:27\nلە ڕاپۆرتی ساڵانەی تۆڕی بەندییەكان لە عێراق لەبارەی ڕەوشی بەندنیخانەكانی عێراق و هەرێمی كوردستان، ئاماژە بۆ ئەوە کراوە ٩٢٪ی بەندینخانەکانی عێراق شیاوی ئەوەنین ناویان لێ بنرێت شوێنی چاکسازیی و شوێنێکی باش نین بۆ ژیانی زیندانییەکان.\nتۆڕی دادپەروەریی بۆ بەندییەكان کە لە ٤٨ ڕێکخراوی کۆمەڵگەی مەدەنی پێکهاتووە، ماوەی سێ ساڵە کار لەسەر ڕەوشی بەندینخانەکانی عێراق و هەرێمی کوردستان دەکات و ساڵانە ڕاپۆرتی تایبەت لەوبارەیەوە بڵاودەکاتەوە.\nشوان سابیر سەرۆکی تۆڕی دادپەروەریی بۆ بەندییەکان لە عێراق، ئەمڕۆ لە کۆنگرەیەکی ڕۆژنامەوانیدا لە شاری هەولێر ڕایگەیاند، بەپێی ئەو بەدواداچوونانەی ئەوان کردویانە، بۆیان دەرکەوتووە زیندانەکان لە زۆر ڕووەوە لەیەک دەچن، بەڵام تا ئاستێک زیندانەکانی هەرێمی کوردستان بەبەراورد بەوانەی ناوچەکانی دیکەی عێراق، باشترن.\nهەروەها ئاماژەی بۆ ئەوەش کرد، ڕەوشی بەندینخانەکان لە ڕووی شوێنەوە خراپە و قەرەباڵغیی پێوە دیارە، بەشێوەیەک لەنێو زیندانەکان کەمتر لە یەک مەتر چوارگۆشە بۆ هەر زیندانییەک هەیە، لە کاتێکدا بەپێی پێوەرە نێودەوڵەتییەکان، پێویستە هەر زیندانییەک ڕووبەری دوو مەتر چوارگۆشەی لەنێو بەندینخانەکاندا هەبێت.\nبەپێی ڕاپۆرتەکەی تۆڕی بەندییەكان لە عێراق، ٢٧٪ی بەندینخانەکان دۆخیان زۆر خراپە و بەهیچ شێوەیەک بۆ ژیان ناشێن، هەروەها ٦٥٪ بەندینخانەکان هەرچەندە هەر دۆخیان خراپە، بەڵام تا ئاستێکی دیارییکراو لەوانەی بەشی یەکەم باشترن، ٨٪ی بەندینخانەکانیش بیناکانیان نوێن و بەشێوەیەکی ستاندارد دروستکراون، بەو پێیەش کۆی گشتی ٩٢٪ بەندینخانەکان شیاونین بۆ چاکسازی و ژیانی زیندانییەکان.


دوای ئاگربەستەکەی ئیدلیب هێرشە ئاسمانیەکانی رژێم دەستپێدەکەنەوە\nفڕۆکە جەنگیەکانی رژێم دووشەممە لە شارۆچکەی خان شه‌یخونی پارێزگای ئیدلیبیان دا، کە بووە کۆتایی ئاگربەستێك کە لە هەینیەوە كاری پێده‌كرا.\nوەلید ئەبولخەیر لە قاهیرە و ئاژانسی فرانس پرێس\nئەم ئەمبولانسە هی کڵاوسپییەکانە، کە تیمەکانیان کراونەتە ئامانج لەکاتێکدا خەریکی یارمەتیدانی قوربانیانی هێرشە ئاسمانی و تۆپبارانەکان بوون. [خاوەنی وێنە: کڵاوسپییەکان]\nفڕۆکە جەنگیەکانی رژێمی سوریا دووشەممە (5 ئاب) دەستیانکردەوە بە هێرشە ئاسمانیەکانیان بۆسەر پارێزگای ئیدلیب، کە بووە هۆی شکاندنی ئاگربەستێکی کورتمەودا بە بەخشینەوەی تۆمەتی ئەوەی گوایە چەکدارانی توندڕەو و ئۆپۆزسیۆن بنکەیەکی ئاسمانیی گرنگی روسیایان کردۆتە ئامانج.\nبه‌گوێره‌ی ئاژانسی فرانس پرێس، روانگەی سوری بۆ چاودێری مافەکانی مرۆڤ رایگەیاند کە فڕۆکە جەنگیەکانی رژێم لەدوای پێنجشەممەوە یەکەمین هێرشە ئاسمانییەکانی خۆیان ئەنجامدا بۆسەر شارۆچکەی خان شه‌یخون لە ناوچە گوندنشینەکانی باشوری ئیدلیب.\nبۆمبارانەکە چەند خولەکێك دوای ئەوە هات کە رژێمی سوریا رایگەیاند ئۆپەراسیۆنەکانی دژی ناوچەی ئیدلیب دەستپێدەکاتەوە و "گروپە تیرۆریستیەکان"ی تۆمەتبارکرد بە کردنە ئامانجی بنکەی ئاسمانی حمه‌ییم لە پارێزگای لازقیە بە موشەك.\nپێشتر له هه‌مان رۆژدا، بەهۆی ئەوەی تەحریر شام رەتیکردەوە لە ناوچەی هێورکردنەوە بکشێتەوە لە دەوروبەری هه‌رێمی ئیدلیب و مەدەنیەکانی ناوچەکە بە دیارونایان وتبوو كه دەترسن زۆر نەبات هێرشە ئاسمانیەکانی رژێم و روسیا دەستپێبکەنەوە.\nچەند مەدەنییەکی سوری دەڕواننە رادەی زیانی هێرشێکی ئاسمانی لە بازاڕێکی ئەریحا لە ناوچە گوندنشینەکانی پارێزگای ئیدلیب. [وێنەکە لەسەر تۆڕە کۆمەڵایەتیەکان بڵاوبۆتەوە]\nسەرکردەی تەحریر شام ئەبو محەمەد جۆلانی شەممە رایگەیاند کە هاوپەیمانێتیە تووندڕەوەکەی لە ناوچەی هێورکردنەوە ناکشێتەوە، بەپێچەوانەوەی ئەو رێکەوتنی ئاگربەستەوه كه لە 2 ئاب کەوتە بواری جێبەجێکردنەوە .\nئەو ناوچەی هێوركردنه‌وه‌یه‌ی لە شێوەی پیتی ئینگلیزی (U)دایە لە ئەیلولی رابردوو لەلایەن تورکیا و روسیاوە دامەزرێنرا بۆ جیاکردنەوەی هێزەکانی رژێم لە چەکدارانی توندڕەو و ئۆپۆزسیۆن.\nچالاکوانی ئیدلیب، هەیسەم ئیدلیبی بە دیارونای وت تەحریر شام رۆژی هەینی هۆشداریی دابوو لەوەی وەڵامی دەبێت بۆ هەر پێشێلکارییەكی دوایین رێککەوتنی ئاگربەست.\nیەکشەممە، دوای راگەیاندنەکەی جۆلانی، شارۆچکەی بەدامای نزیك جسر شوغور رووبەڕووی تۆپبارانی رژێم بووه‌وە و مەدەنییەکی تێدا کوژرا -- ژنێك -- و ژمارەیەکی دیکەش برینداربوون.\nبەڕێوبەری رێكخراوی روانگەی سوری بۆ چاودێری مافەکانی مرۆڤ، رامی عەبدولڕەحمان وتی لە جێبەجێکردنی ئاگربەستەکەوە ئەوە یەکەم کوژرانی مەدەنی بوو.\nئاوارە مەدەنیەکان نەگەڕاونەتەوە\nئیدلیبی بە دیارونای وت دۆخەکە بیرخەرەوەی رێکەوتنی ئاگربەستەکەی ئەیلولە، کە دوای ماوەیەك هەڵوەشایەوە و سەریکێشا بۆ چەند هێرشێکی ئاسمانی و شەڕی تووند.\nوتی هەرچەندە دوایین رێکەوتنی ئاگربەست پێنج رۆژ لەمەوبەر راگەیەنرا، هیچ یەك لەوانەی بەهۆی هێرشی ئاسمانیی سەخت و تۆپبارانەوە ئاوارە بوون نەگەڕانەوە بۆ ناوچەکانی خۆیان پێشئەوەی دووبارە توندوتیژی دەستپێبکاتەوە.\nئیدلیبی وتی لەجیاتی ئەوە، مەدەنیەکان سوودیان بینی لە دۆخێکی ئارامی رێژەیی بۆ دابینکردنی خۆراك و سوتەمەنی و شمەکی دیکە بۆ نشینگەکانیان لە چاوەڕوانیی گەڕانەوەی هێرشە ئاسمانیەکاندا.\nهەرچەندە بەرەکانی شەڕ لە ئێستادا ئارامن و هێرشە ئاسمانیەکان راوەستاون، شەڕی هەڕەمەکی و تۆپباران بەردەوامن لە برەوسەندن لە باکوری پارێزگای حەمما.\nوتی لە چەند رۆژی رابردوودا تۆپباران روویداوە لە لەتامینە، کەفر زیتا و کەنارەکانی مۆره‌ك.\nئیدلیبی وتی شەڕی سەختیش لە کەنارەکانی ناوچەی سەهل غاب دەستیپێکردووە، بەهۆی هەوڵێکی رژێمی سوریا و روسیاوە بۆ پێشڕەوی، کە بۆتە هۆی کوژرانی دوو کەس و برینداربوونی چەندانی دیکە.\nفڕۆکە جەنگیەکانی سوریا و روسیا مەدەنیە هەڵاتووەکان دەکەنە ئامانج لە ئیدلیب\nلە دوو هەفتەی رابردوودا هەزاران مەدەنی لە ناوچەکە هەڵاتوون، چونکە شەڕی سەخت بەردەوامە و هێرشە ئاسمانییەکان لەو ئۆتۆمبیلانە دەدەن کە مەدەنیەکانیان بۆ ناوچەی ئه‌مینتر هەڵگرتووە.\nئارامییه‌كی نیگه‌رانیكه‌ر دوای بۆمبارانی ئیدلیب له‌لایه‌ن رژێمی سوریا و هاوپەیمانانیه‌وه\nهێرشە ئاسمانیەکانی روسیا و تۆپبارانه‌كانی رژێمی سوریا و میلیشیاکانی هه‌واداری بوونە هۆی ژمارەیەکی زۆر قوربانی مەدەنی لە پارێزگاکانی ئیدلیب و لازقیە.\nهێرشە ئاسمانیەکانی روسیا بۆ سەر ئیدلیب قوربانی مەدەنیان لێده‌كه‌وێته‌وه\nبۆمبارانی سەخت لە کۆتایی هەفتەدا لە ناوچەیەك کە پێشتر بە ناوچەی ئاگربەست دانرابوو، زیاد لە 20 كه‌سی کوشتووە و زۆر زیاتریش برینداربوون.


چەكی تەكتیكی رۆژئاوا، چەكی ستراتیژی روسیای شكاند!، مەلا بەختیار – Peshmergekan\nجەنگ، لەدوای جەنگی دوەمەوە، تەكتەلۆژیای جەنگین بەسەریا زاڵبووە؛ لەپەنجاكانەوە چەكی ئەتۆمیش لەدوای ئەمریكا، روسیاش دەستیپێكرد. هەروەها وڵاتانی دیكەش، بەهۆی فرەیی چەكی ئەتۆمیەوە، لە جەنگی ساردەوە بیردۆزی هاوسەنگی ترسێنەر (توازن الرعب) باس دەكرێ.\nلە جەنگی دووەمی جیهانەوە، ئەڵمانیای نازی، بەفراوانی تەكنەلۆژیای جەنگی خستە شەڕگەكانەوە؛ دوای بۆردومان‌و تۆپبارانی خەست، ئینجا سوپای نازی هێرشیان دەكرد. واتا: دوای ئەوەی بە تەكنەلۆژیای جەنگ سوپا و توانای وڵاتانیان نابوت دەكرد، بە كەمترین زیان هێرشی زەمینیان دەبردو سەریشدەكەوتن.. دیارە هەتا ساڵی (1940-1942) دوای ئەوە، تێكدەشكان.\nئەو نەخشە ستراتیژییەی جەنگ، لەسەردەمی جەنگی سارددا، بێڕادە پەرەی پێدراو هەردوو پەیمانی ناتۆ وارشۆ، زۆرترین بودجەیان بۆ تەرخانكرد. جەنگی سارد كۆتاییهات. بەڵام روسیا دوای ماوەیەك داتەپین، جارێكی دیكە بوژایەوە.\nلەدوای جەنگی ساردو سیستەمی نوێ‌و پاشان جیهانگیریەوە، سەنتەری سیاسەتی جیهان تێكچوو. شەڕی لابەلاو ململانێی خۆتەیاركردن‌و چاوچنۆكی ژیوپۆلیتیكی زلهێزەكان، وەكو ستراتیژی نوێی لێهات. بەتایبەتی وڵاتانی ناتۆ. ئەمەش، تەرازوی هێزو باڵانسی پەیوەندییە نێودەوڵەتیەكانی تێك‌وپێك دا. دوای جەنگی سارد تائێستا چارەكە سەدەیەك دۆخی نێودەوڵەتی، بەو باڵانس شێواوییە بەڕیدەبرا. گەیەندرایە ڕادەیەك.. لە چەندین جەمسەری جیهانیەوە وەكو (روسیا، ئەمریكا، چین‌و یەكێتی ئۆروپا) لەڕووی ئاسایشی جیهان‌و باڵادەستێتی زلهێزەكان، لەڕووی ئابوری‌و عەسكەری‌و ژیوپۆلیتیكەوە، مەترسی راستەقینە ئەهاتەئاراوە. چەند ساڵێكە، مەترسی هەڵایسانی جەنگ لەنێوان چین‌و ئەمریكا هەبوو.. بەتایبەتی لەسەر دەریای باشوری چین.. ئەمساڵ لە ئۆكرایندا، روسیا تەقاندیەوە.\nئەم جەنگەی ئۆكرانیا، دەتوانرا رونەدات، بەڵام جەنگی لەم چەشنە، لە وڵاتی دیكە، لەم دۆخەی نێودەوڵەتی‌و تێكچڕژانی بەرژەوەندی زلهێزەكاندا، هەر روویدەدا!\nسەیریش نییە رووبدات.. چونكە هێشتا كولتوری لێبوردەیی‌و چارەسەری دیموكراسیانەی كێشەكان، نەبۆتە بەشێكی كاریگەری رای گشتی زلهێزو ئیقلیم هێزەكان!بەڵكو مۆنۆپۆلی سەرمایەداری‌و نێودەوڵەتی هەر زاڵە!!\nلە هەزارەی سێهەمدا، جگە لە تەكنەلۆژیای ستراتیژیی جەنگ، چەكی تەكتیكی‌و تەكنیكی بێڕادە پیشخراوە. چونكە زانستی فیزیاو تەكتیك‌و كۆمپیوتەر.. سەری مرۆڤ سوڕدەهێنن. بە موشەكی كۆنترۆڵكراو، ئامانجەكان لە دوری هەزاران كیلۆمەتر دەئەنگێون.\nدەمێكە دەبۆكان پڕ دەكرێن لە چەكی نوێچەشن، بەڵام شەڕگە نەبوو بەكاربێن. ئۆكراینا تاقیگای چەكە نوێچەشنەكانە. روسیا نوێترین زرێپۆش‌و فڕۆكەی خستۆتە مەیدانەوە. تۆپی بالستی دورهاوێژیشی بە هەزارن تاقیكردۆتەوە.\nلەبەرامبەردا، ناتۆ، وادیارە دەمێكە لێكۆڵینەوەی وردی لەسەر پیلان‌و توانای روسیا كردووە. بۆیە لەبەرامبەر چەكە ستراتیژیەكانی روسیادا، چەكی تاكتیكی گڕبڕ و تێكدەری داوەتە سوپای ئۆكراین. دژە تانك‌و دژە فرۆكەی بڕندەیان بە دەیان هەزار بۆ دابینكردوون. لەسەر پارەو تەقەمەنیش پەكیان ناخەن. ئۆكراینیەكانیش بە قارەمانێتی‌و بەرگری، توانییان رۆژئاواو رای گشتی جیهان بكەنە پشتیوان.\nئەم چەكانە.. زیاتر بۆ شەڕی بزۆز (الحرب المتحركة) بەكاردێ. نەك بۆ هێرشی لەشكری چونیەك.. واتا لەشكر بەرامبەر لەشكر، كە جەنگی كلاسیكییە.\nچەكە تەكنیكی‌و تەكتیكیەكان، بۆ هێزی بچوكی بۆسە دانەرە. بۆ پەلاماری كوت‌وپڕە. بۆ لێدەو هەڵێ‌یە. لەم پلانەدا، ناتۆ، تائێستا سەركەوتووە. كرملین دوێنی شەو دانی پیادا ناوە كە زیانێكی ئێجگار زۆریان لە جەنگەكە كردووە. لە زۆر شوێنیش، پاشەكشەیان پێكردوون. لەهەمووی گرنگتر، لە دەوروبەری كییف‌و خاركییف‌و باكورو رۆژئاوای وڵاتەكەدا.\nتائێستا، هاوكێشە عەسكەریەكە، وا دەگەیەنێ كە چەكە تاكتیكیەكانی رۆژئاوا، بەسەر چەكە ستراتیژیەكانی روسیادا باڵادەستن. رەوتی جەنگەكەش وا بەردەوام بێ‌و چەكی بایۆلۆژی بەكارنەیەت، ئۆكراینیەكان لەدوائاكامدا، سەردەكەوون‌و سەركەوتنەكەشیان دەبێتە داستانی عەسكەری سەدەی بیست‌ویەك!\nدەركەوت، گیانی بەرەنگاری‌و خۆڕاگری، سەری سەركردەكان بڵندو مێژوی گەلانیش پڕ لە شانازی دەكات.. نەك سەرشۆڕی‌و خۆبەدەستەوەدان!!


رۆژنامەی ئەلعەرەبی چاپی لەندەن بڵاویكردەوە كە ئامادەیی دەربڕینی توركیا بۆ بەشكردنی زانیاری و شارەزایی لەگەڵ سوپای عێراق ئۆڤەرێكی خۆڕاییەو هەرچەند عێراق بە پیرییەوە نەچووە، بەڵام ئەنقەرە دوو ئامانجی لێی هەیە.\nرۆژنامەكە لە ڕاپۆرتێكدا ئەمڕۆ (12 شوباتی 2021) كە "ناس كورد" بەدواداچوونی بۆ كردووە، ئەوە دەخاتەڕوو ئامانجەكانی توركیا لەم ئۆڤەرە بریتین لە درێژەدان بەشەڕی پەكەكە لەسەر خاكی عێراق وەك چۆن لەسەر خاكی سوریا دەیكات، لەگەڵ دۆزینەوەی جێگە پێیەك لە عێراق بۆ ڕكابەریكردن یان لاساییكردنەوەى ئێران كە ئامادەییەكی بەهێزی هەیە لەسەرجەم كایەكانی عێراق.\nئەلعەرەب باسی لەوەشكردووە تەماعەكانی توركیا لە عێراق و هەڕەشەكانی لە شەنگال درێژكراوەی سیاسەتی دەستوەردان و پەلكێشانی توركیایە لە دەرەوەی سنوورەكانی خۆی كە لەم ساڵانەی دواییدا بووەتە سیاسەتی باوی پەیڕەوكراو لەلایەن ئەنقەرەوە هەر لە لیبیاوە تا ناگۆڕنی قەرەباغ لە نێوان ئەرمینیا و ئازەربایجان.\nحکومەتی عیراق 268 ملیار دیناری بۆ هەرێمی کوردستان نارد\n2021.02.22 - 13:05\nهەرێم؛ دادگایەکی نوێ بۆ بەرەنگاربوونەوەی گەندەڵی پێکدەهێنرێت\n2021.02.22 - 12:07


<< < ڕابەران 8 > >>\nزەڤەح و چەلموناعی پاشایانی میدیان\n١ ئینجا پیاوانی ئەفرایم بە گدعۆنیان گوت: «ئەو کارە چی بوو بە ئێمەت کرد، بۆچی کە چوویت بۆ شەڕکردن لەگەڵ میدیانییەکان ئێمەت بانگ نەکرد؟» هەروەها ڕەخنەی توندیان لێ گرت.\n٢ ئەویش وەڵامی دانەوە: «ئەوەی من کردوومە چییە لەچاو ئەوەی ئێوە کردووتانە؟ ئایا چنینەوەی* ترێی ئەفرایم لە ترێ ڕنینەوەی ئەڤیعەزەر باشتر نییە؟ ٣ خودا عۆرێڤ و زئێڤی هەردوو سەرکردەی میدیانییەکانی خستە ژێر دەستتانەوە. من توانیومە چی بکەم لەچاو ئێوەدا؟» جا لەو کاتەدا کە ئەم قسەیەی کرد، تووڕەییان بەرامبەری خاو بووەوە.\n٤ ئینجا گدعۆن هات بۆ ڕووباری ئوردون و خۆی و سێ سەد پیاوەکەی کە لەگەڵیدا بوون پەڕینەوە، ماندوو بوون بەڵام بەردەوام بوون لە ڕاونانیان. ٥ گدعۆن بە خەڵکی سوکۆتی گوت: «نان بدەن بەو جەنگاوەرانەی لەگەڵمدان، چونکە ماندوون و من بەردەوام بەدوای زەڤەح و چەلموناعی هەردوو پاشای میدیان کەوتووم.»\n٦ بەڵام کاربەدەستەکانی سوکۆت گوتیان: «ئایا ئێستا دەستی زەڤەح و چەلموناع لە دەستتە تاوەکو نان بدەینە سەربازەکانت؟»\n٧ گدعۆنیش گوتی: «بۆیە کاتێک یەزدان زەڤەح و چەلموناع دەخاتە ژێر دەستم، لەشتان بە دڕکوداڵی دەشتودەر زامدار دەکەم.»\n٨ لەوێشەوە سەرکەوت بۆ پەنیێل و هەمان داواکاری لێکردن. خەڵکی پەنیێلیش وەکو خەڵکی سوکۆت وەڵامیان دایەوە. ٩ هەروەها بە خەڵکی پەنیێلی گوت: «کاتێک بە سەرکەوتوویی دەگەڕێمەوە ئەم قوللەیە دەڕووخێنم.»\n١٠ زەڤەح و چەلموناعیش لە قەرقۆر بوون و سوپاکانیان لەگەڵیان بوون، کە نزیکەی پازدە هەزار بوون، هەموو ئەوانەی مابوونەوە لە هەموو سوپاکەی کوڕانی ڕۆژهەڵات بوون، ئەوانەش کە کەوتن سەد و بیست هەزار پیاوی شمشێر بەدەست بوون. ١١ ئیتر گدعۆن لە ڕێگای چادرنشینەکانەوە سەرکەوت، لە ڕۆژهەڵاتی نۆڤەح و یۆگبەهایەوە و لە سوپاکەی دا و سوپاکەش لەو کاتەدا ئاگادار نەبوون. ١٢ جا زەڤەح و چەلموناع هەڵاتن و ئەویش دوایان کەوت و هەردوو پاشای میدیان زەڤەح و چەلموناعی گرت و هەموو سوپاکەی تەفروتونا کرد.\n١٣ ئینجا گدعۆنی کوڕی یۆئاش بەلای ڕێگای هەورازی حەرەس لە جەنگ گەڕایەوە. ١٤ گەنجێکی لە خەڵکی سوکۆت گرت و پرسیاری لێکرد، ئەویش ناوی کاربەدەستەکانی سوکۆت و پیرەکانی بۆ نووسی کە حەفتا و حەوت پیاو بوون. ١٥ ئینجا گدعۆن هات بۆ لای خەڵکی سوکۆت و گوتی: «ئەوەتا زەڤەح و چەلموناع کە گاڵتەتان پێکردم و گوتتان: ”ئایا دەستی زەڤەح و چەلموناع ئێستا بە دەستتەوەیە هەتا نان بدەینە پیاوە ماندووەکانت؟“» ١٦ جا پیرەکانی شارۆچکەکەی برد و بە دڕکوداڵی دەشتودەر سزای دان و کردنی بە پەند بۆ خەڵکی سوکۆت. ١٧ هەروەها قوللەی پەنیێلی ڕووخاند و پیاوەکانی شارۆچکەکەی کوشت.\n١٨ بە زەڤەح و چەلموناعی گوت: «ئەو پیاوانەی کە لە تاڤۆر کوشتتان چۆن بوون؟»\nئەوانیش گوتیان: «لە تۆ دەچوون، هەریەکەیان وەک شازادەیەک بوو.»\n١٩ گدعۆنیش گوتی: «ئەوان برای منن و کوڕی دایکمن. بە یەزدانی زیندوو، ئەگەر ئێوە بە زیندوویی بتانهێشبوونایەوە نەمدەکوشتن!» ٢٠ ئینجا بە یەتەری نۆبەرەی کوڕی گوت: «هەستە بیانکوژە!» بەڵام یەتەر شمشێرەکەی ڕانەکێشا، چونکە ترسا، لەبەر ئەوەی هێشتا مێردمنداڵ بوو.\n٢١ زەڤەح و چەلموناعیش گوتیان: «تۆ هەستە و بمانکوژە، چونکە ”پیاو چۆن بێت هێزیشی وایە.“» گدعۆنیش هەستا و زەڤەح و سەلمونناعی کوشت و ئەو هیزارەی* بە ملی وشترەکانیانەوە بوو بردی.\n٢٢ ئیتر پیاوانی ئیسرائیل بە گدعۆنیان گوت: «فەرمانڕەوایەتیمان بکە، خۆت و کوڕەکەت و کوڕی کوڕەکەشت، چونکە ڕزگارت کردین لە دەستی میدیان.»\n٢٣ بەڵام گدعۆن پێی گوتن: «من فەرمانڕەوایەتیتان ناکەم و کوڕەکەشم فەرمانڕەوایەتیتان ناکات. یەزدان فەرمانڕەوایەتیتان دەکات.» ٢٤ ئینجا گدعۆن پێی گوتن: «داوای شتێکتان لێ دەکەم، هەریەکەتان ئەو گوارانەی دەستیکەوتووە بمداتێ.» چونکە بەگوێرەی نەریتی ئیسماعیلییەکان، گوارەی زێڕیان لە گوێ کردبوون.\n٢٥ ئەوانیش گوتیان: «بە خۆشحاڵییەوە.» ئینجا جبەیەکیان ڕاخست و هەریەکە و ئەو گوارانەی دەستی کەوتبوو فڕێیدایە سەری. ٢٦ کێشی ئەو گوارە زێڕانەی کە داوای کرد هەزار و حەوت سەد شاقل* بوو، ئەمە بێجگە لە هیزارەکان کە لەسەر شێوەی مانگی نوێ بوون، هەروەها بازن و جبە و عەبای ئەرخەوانی کە لەبەر پاشایانی میدیان بوو، هەروەها بێجگە لەو ملوانکانەی کە لە ملی وشترەکانیان بوو. ٢٧ جا گدعۆن ئێفۆدێکی لێ دروستکردن و لە عۆفرا داینا کە شارۆچکەکەی خۆی بوو. هەموو ئیسرائیلیش بەدوایەوە لەوێ لەشفرۆشییان کرد، ئیتر ئەوە تەڵەیەک بوو بۆ گدعۆن و ماڵەکەی.\n٢٨ میدیانیش لەبەردەم کوڕانی ئیسرائیلدا زەلیل بوون و ئیتر سەریان بەرز نەکردەوە. خاکەکەش لە سەردەمی گدعۆندا چل ساڵ لە ئاشتیدا بوو.\n٢٩ جا یەروبەعلی* کوڕی یۆئاش ڕۆیشت و لە ماڵی خۆی دانیشت. ٣٠ گدعۆن حەفتا کوڕی لە پشتی خۆی هەبوو، چونکە ژنی زۆربوو. ٣١ هەروەها کەنیزەکەشی کە لە شەخەم بوو، ئەویش کوڕێکی بۆی بوو، ناوی لێنا ئەبیمەلەخ. ٣٢ ئینجا گدعۆنی کوڕی یۆئاش لە تەمەنێکی باشی پیریدا مرد و لە گۆڕی یۆئاشی باوکی لە عۆفرای ئەڤیعەزەرییەکاندا نێژرا.\n٣٣ هەر لەدوای مردنی گدعۆن نەوەی ئیسرائیل دیسان بەدوای بەعلەکانەوە لەشفرۆشییان کرد و بەعل‌بەریتیان* بە خودای خۆیان دانا. ٣٤ نەوەی ئیسرائیل یەزدانی پەروەردگاری خۆیان بیر نەکەوتەوە، ئەوەی دەربازی کردن لە دەستی هەموو دوژمنەکانی دەوروبەریان. ٣٥ هەروەها لەگەڵ ماڵی یەروبەعل گدعۆن دڵسۆز نەبوون بەرامبەر بە هەموو ئەو چاکانەی کە لەگەڵ ئیسرائیل کردی.


جێگرى سەرۆکى ئەنجومەنى سەرکردایەتى کەرکوک/ گەرمیانى پارتى، رایگەیاند هیچ سەقفێکى زەمەنى بۆ گەڕانەوەى حیزبەکەى بۆ کەرکوک و ناوچە کێشەلەسەرەکان دانەنراوە، بەپێویستیشى دەزانێت هەڵبژاردن لەکەرکوک دوابخرێت، گەر بە خێرایى دۆخى شارەکە ئاسایى نەکرێتەوە.\nلە گفتووگۆیەکدا لەگەڵ دەنگى ئەمەریکا، دیارى حسێن ئەندامى سەرکردایەتى و جێگرى سەرۆکى ئەنجومەنى سەرکردایەتى کەرکوک/ گەرمیان ى پارتى، دەڵێت"ئێمە لەگەڵ حکومەتى عێراق دا، هاوبەش و شەریکین، وەزیرمان هەیە لەنێو ئەو حکومەتەدا، سەردانمان دەکەن و سەردانیان دەکەین، بۆیە کێشەمان نیە لەگەڕانەوە بۆ کەرکوک." بەڵام وەکئەو جەختى لەسەر دەکاتەوە، کاتێک بارەگاکانیان دەبەنەوە، دۆخەکە ئاسایى بکرێتەوە، پێشمەرگە و سوپاى عێراق بەهەماهەنگى ناوچەکە بپارێزن.\nسەبارەت بەو دەنگۆیانەى کەن گوایە پارتى ئامادەکارى دەکات بۆ بردنەوەى بارەگاکانى بۆ کەرکوک لەناوەڕاستى مانگى تەموزدا، بەرپرسەکەى پارتى باسیلەوەکرد ئەوان کێشەى گەڕانەوەیان بۆ کەرکوک نیە، بەڵام بۆ ئەنجامدانى هەڵبژاردنى پارێزگاکان لەو شارە، دەبێت دۆخەکە ئاسایى بکرێتەوە، وتى"ئەگینا لەگەڵ ئەنجامدانى هەڵبژاردندا نین لەو کاتەى باسدەکرێت، بەڵام گەر دۆخەکە ئاسایى کرایەوە، ئاوارەکان گەڕانەوە و خەڵکى هێنراو گەڕێنرایەوە، هێز لەشارەکە ببرێتە دەرەوە، ئەوکات با هەڵبژاردن بکرێ، کێ بردیەوە، پیرۆزى بێت."\nلە بەشێکى ترى قسەکانیدا بۆ دەنگى ئەمەریکا، جێگرى سەرۆکى ئەنجومەنى سەرکردایەتى کەرکوک/گەرمیان ى پارتى، روونیکردەوە گفتووگۆى نێوان هەرێم و بەغدا لەژێر چاودێرى نەتەوە یەکگرتوەکاندا بەردەوامە، وتیشى"هەست دەکەین، بەرەو پێش چوون هەیە، نیەتێک هەیە بۆ بردنى ناوچەکە بەرەو ئارامى."\nدەربارەى داواکارى حیزبەکەى لەبەغدا و وەڵامى حکومەتى عێراق بۆ داواکاریەکانیان، دیارى حسێن وتى"ئێمە داواى جێبەجێکردنى دەستور و ئاسایى کردنەوەى ناوچەکە دەکەین، با دواتر سەرژمێرى بکرێت و پاشان راپرسى، تا بزانرێت خەڵکى ئەو ناوچانە هەرێم و بەغدا کامیان هەڵدەبژێرن."\nجەختکردنەوەى بەرپرسانى پارتى لەسەر گەڕانەوەی بەمەرجیان بۆ کەرکوک، لەکاتێکدایە وادەى متمانەدانى پەرلەمان بەکابینەى نوێى حکومەتى هەرێم نزیک بووەتەوە، یەکێتى هەڕەشەى بەشدارى نەکردن لەحکومەت دەکات گەر کێشەى پارێزگارى کەرکوک یەکلایى نەکرێتەوە.


31465 جار خوێندراوەتەوە\nبەپێی بابەتێکی ماڵپەڕی مایۆ کلینیک، ئەم نیشانانە ئەگەر لە جەستەتدا دەرکەوتن نابێت پشتگوێیان بخەیت و پێویستە دەستبەجێ داوای یارمەتیی پزیشکی بکەیت:\nتا شتێکی ئاسایییە ئەگەر بۆ ماوەیەکی کەم بێت، بەڵام رەنگە زۆر جار پلەی گەرمی لەش ئاگادار کردنەوە بێت بۆ نەخۆشیەکی مەترسیدار وەکو شێرپەنجە بەتایبەتی ئەگەر زیاتر لە سێ رۆژی خایاند، پلەی گەرمی لەش لە ٣٩.٤ پلە زیاتر بەرزبوەوە پێویستە دەستبەجێ سەردانی پزیشک بکەیت.\n٢. پرتەپرتی رووناکی لەپێش چاوتدا\nئەگەر کێشەت لە بیناییتدا بۆ دروستبوو و لە نێوان ٢٠ بۆ ٦٠ خولەکی خایاند دەبێت پەیوەندی بە پزیشکەوە بکەیت، کێشەکە دەکرێت پەڵەی زۆر رووناکت بێت لە پێشچاوتدا یاخود پرتەپرتی رووناکی بێت.\n٣. کورتیی هەناسە\nئەگەر لەپڕ و بێ هیچ هۆکارێک هەستت بە تەنگەنەفەسی کرد، رەنگە نیشانەی نەخۆشیەکی مەترسیدار بێت وەکو هەبونی کێشە لە سیەکان، نەخۆشی بۆڕی هەوا، مەینی خوێن لە گەروودا، نەخۆشی دڵ، بە تایبەتی ئەگەر لە کاتی ئاساییدا بە هەمان شێوەبو.و\n٤. خێرا تێربوون\nکاتێک تەنها بە خواردنی چەند پاروویەک هەستت بە تێربون کرد دوای هەوڵدان بۆ خواردنی زیاتر دڵت تێکەڵهات یاخود توشی رشانەوە بویت ئەوا پێویستە سەردانی پزیشک بکەیت رەنگە نیشانەی نەخۆشی شێرپەنجەی پەنکریاس بێت.\n٥. کێشەی ریخۆڵە\nئەگەر هەستت بە گۆڕانکاری کرد لە رەنگی پیساییکەتدا یاخودو خوێنت بینی و ئازارێکی زۆر لە ریخۆڵەکانتدا هەبوو، دەکرێت نیشانەی هەبوونی بەکتریا بێت لە ریخۆڵەکانتدا، یان نیشانەی نەخۆشی شێرپەنجەی قۆلۆن بێت.\n٦. دابەزینی کێش لەخۆڕا\nدابەزینی لەناکاوی کێش دەکرێت نیشانە بێت بۆ نەخۆشیەکانی شەکرە، جگەر، شێرپەنجە یان خەمۆکی.\n٧. گۆڕانی کەسایەتی یاخود سەرلێشێوان\nلەکاتی کەمبونەوەی توانای سەرنجدان، لاوازبوونی بیرکردنەوە و لەدەستدانی بیرەوەریدا پێویست دەکات پزیشکی پسپۆر ببینیت.


ئه‌و هۆکارانه چین به‌ره‌و سه‌رکه‌وتنمان ده‌به‌ن له‌ئیش و کاره‌کانماندا؟ | ماڵپەری قورئانی پیرۆز\nئا: جیهاد عه‌لی به‌رده‌کۆزى....زۆرجار ده‌بینین له‌ئیش و کاره‌کانماندا سه‌رکه‌وتوو نابین و جار جار شکست روومان تێ ده‌کات، به‌لآم ده‌بێت بێگومان بین که هه‌ر کێشه‌و گرفت و شکستێک که روومان تێده‌کات، زۆرجار ده‌رئه‌نجامی هه‌ڵه یان که‌مته‌رخه‌می ده‌ست و مه‌چه‌که‌کانى خۆمانه. به‌لآم ئایا هیچ کاتێک ئێمه له‌خۆمان پرسیوه که ئه‌و هۆکارانه چین به‌ره‌و سه‌ر که‌وتنمان ده‌به‌ن له کاره‌کانماندا؟ له‌م بابه‌ته‌دا وه‌لآمی ئه‌م پرسیاره‌و چه‌ندینی تر وه‌ربگره، به‌ڵکو هۆکارێک بێت بۆ به‌خۆداچوونه‌وه و به‌ده‌ستهێنانی ئاینده‌یه‌کی گه‌شتر.\nده‌رباره‌ى لیستى کارى رۆژانه‌ت:\n-له‌سه‌ره‌تای هه‌موو رۆژێکدا لیستێک دروست بکه، ئیشه‌کانى ئه‌مڕۆى تێدا تۆمار بکه، با لیسته‌که‌ت له‌سه‌ر پارچه کاغه‌زێکی بچوک بێت بۆ ئه‌وه‌ى هه‌ڵگرتنی ئاسان بێت.\n-ئه‌و کارانه‌ى که گرنگن له لیسته‌که‌تدا تۆمارى بکه، ئه‌و کاره‌ى که زۆر پێویست نییه پشتگوێی بخه.\n-تا بۆت ده‌کرێت ئیش به که‌سانی تر مه‌سپێره، به‌لآم له‌ناچاریدا ئه‌و ئیشانه‌ت به که‌سانی تر بسپێره که له‌توانای تۆدا نییه بیکه‌یت.\n- کاره گرنگه‌کانت له‌سه‌ره‌وه دابنێ له لیسته‌که‌دا.\n- له‌دواى کۆتایی هاتنت له نووسینی لیسته‌که‌ت، پێیدا بچۆره‌وه بزانه هیچ له ئیشه‌کانت له‌بیر نه‌چووه که بینوسیت.\n-بۆ هه‌ر یه‌کێک له ئیشه‌کانت کاتێک دیارى بکه بۆ کۆتایی پێهێنان.\n- هه‌ندێک کاتی یه‌ده‌ک دابنێ بۆ حاڵه‌تى نائاسایی.\n- با لیستی کارى رۆژانه‌که‌ت هه‌میشه له‌ناو ده‌ستتدا بێت.\n- به‌پێی گۆڕانی بارودۆخ گۆڕانکاری له‌لیسته‌که‌تدا بکه، به‌لآم نابێت ده‌رچیت له‌سنورى لیسته‌که‌تدا واته زیاتر گۆڕانکارى له‌کاته‌کانتدا بکه، ئه‌و ئیشانه بکه که بڕیارت بۆ داوه بۆ ئه‌وه‌ى ناڕێکی رووت تێنه‌کات.\nبه‌م شێوه‌یه ئیشه‌کانت به‌ئه‌نجام بگه‌یه‌نه:\n-هه‌میشه به گرنگترین کار ده‌ستپێبکه، به‌هه‌مان شێوه بۆ ئیشه قورس و ئه‌وانه‌ى حه‌ز ناکه‌یت به‌کردنیان، چونکه ئه‌گه‌ر له‌سه‌ره‌تادا ئه‌م ئیشانه‌ت جێبه‌جێ نه‌که‌یت بێگومان له‌دواى شه‌که‌تى و ماندووبوون ناتوانیت ئه‌نجامیان بده‌یت.\n-ئه‌و ئیشانه‌ى که گرنگن مه‌وداى کاته‌که‌یان زیاد بکه.\n-به‌سه‌ر کاره رۆتینیه‌کانتدا به‌م شێوه‌یه زاڵبه؟\n*تا بۆت ده‌کرێت خۆت به‌دوور بگره له ئیشی رۆتینی.\n-پارچه کاغه‌زێک دابنێ بۆ کاره رۆتینییه‌کانت و له‌کاته زیاده‌کانتدا به‌ئه‌نجامیان بگه‌ینه، شایانی باسه زۆر له‌خه‌ڵکان (30% تا 65%)ى کاته‌کانیان به‌ئیشی رۆتینییه‌وه له‌ده‌ست ده‌چێت.\n-هه‌رچه‌نده ئیشێک له‌رواڵه‌تدا پێت زه‌حمه‌ت بێت ده‌ست بکه به‌جێبه‌جێکردنی، چونکه هیچ شتێک وه‌کو ده‌ستپێکردن سه‌رکه‌وتنت بۆ ده‌سته‌به‌ر ناکات.\nئه‌گه‌ر ئیشێک له‌ناکاوێکدا روبه‌ڕووت بووه‌و، ده‌سته‌وستان مه‌به، به‌ڵکو خۆت ئاماده که بۆ به‌ره‌نگاربوونه‌وه‌ی و جێبه‌جێ کردنی به‌شێوه‌یه‌کی چاک، کێشه گه‌وره‌کان بچوک بکه‌ره‌وه بۆ چه‌ندین پارچه بۆ ئه‌وه‌ى بتوانیت به‌سه‌ریدا زاڵبیت.\nله‌ئیش و کاره‌کانتدا:\n-زۆر گرنگی به تاکه‌ئامانجێک بده‌و بیروهزرت با په‌رش و بلآونه‌بێت و تاکه ئامانجێکت هه‌بێت له‌م ژیانه‌دا، فه‌رمووده‌که‌ى خواى گه‌وره له‌هه‌موو وته‌یه‌ک جوانتره که ده‌فه‌رموێ (ما جعل الله لرجل من قلبين في جوفه) (الاحزاب/4).\n-ئه‌و کارانه‌ى که له‌یه‌ک ده‌چن کۆیان بکه‌ره‌وه‌و به‌یه‌که‌وه به‌دوای یه‌کدا جێبه‌جێیان بکه، بۆ نموونه: چه‌ند کارێکت هه‌یه له‌شوێنێکدا هه‌موو ئه‌و کارانه‌ت له‌و شوێنه‌دا جێبه‌جێ بکه ئینجا بچۆره شوێنێکی تر.\n-دوو دڵ مه‌به‌و واز له‌و کاره مه‌هێنه که ده‌ستت پێکردووه تا نه‌گه‌یته ئامانجه‌که‌ت.\n-زۆر به وردی کاربکه، چونکه جارێکیتر ناگه‌ڕێیته‌وه سه‌ر ئه‌م کاره‌ت و، له‌ئه‌نجامدا بێجگه له‌وه‌ى که به‌رهه‌مێکی چاک ده‌ده‌یت به‌ده‌سته‌وه، ئاسوده‌ییه‌ک هه‌ست پێده‌که‌یت و له‌ئیشه‌کانى خۆت رازی ده‌بیت.\n-پابه‌ند به بۆکۆتایی هاتنی کاتی هه‌ر ئیشێکت، نه‌وه‌کو رۆژه‌که‌ت به‌ته‌نها کارێکه‌وه به‌سه‌ر ببه‌یت.\n-خۆت به‌دوور بگره له کردنی کارى خه‌یاڵى، چونکه کردنی ئیشێک به‌دروستى و به‌چاکی زۆر باشتره له‌کردنی ئیشێک به‌شێوه‌یه‌کی نموونه‌یی.\n-به‌پێی لێهاتوویی خۆت و به‌شێوه‌یه‌کی هاوسه‌نگ، ئیش و کار به‌کۆڵتدا بده، بۆ ئه‌وه‌ى تووشی بێتاقه‌تی نه‌بیت.\n-به‌پچڕپچڕی کاره‌کانت مه‌که، به‌ڵکو به‌سه‌ریه‌که‌وه به‌ئه‌نجامیان بگه‌یه‌نه.\n-پێش ئه‌وه‌ى ده‌ست به‌هه‌رئیشێکت بکه‌یت هه‌موو شتێک له‌بیر خۆت به‌ره‌وه که په‌یوه‌ست نییه به‌ئیشه‌که‌ته‌وه، بۆ نموونه کاتێک ده‌چیت بۆ (كارطة، خويَندنطة و... هتد) بیر له‌و کێشانه مه‌که‌وه که له ماڵه‌وه‌یه یا له‌هه‌ر شوێنێکی تر بۆت دروست بووه بۆ ئه‌وه‌ى سه‌رکه‌وتوو بیت له ئیشه‌که‌تدا.\n-وریاییت هه‌بێت له‌و ئیشانه‌ى له‌ناکاوێکدا بیرت ده‌که‌وێته‌وه، وه‌کو:\nبیر له شتێک ده‌که‌یته‌وه که له‌دواتردا ده‌بێت جێبه‌جێی بکه‌یت، له‌کاتێکدا که کاتێکی که‌می ده‌وێت بۆجێبه‌جێکردنیان بۆ نموونه:\n*بیرم که‌وته‌وه، ده‌بێت ته‌له‌فۆن بۆ فلآنه‌که‌س بکه‌م.\n*ئه‌و کتێبه له‌کوێیه، ماوه‌یه‌کی تر ئیشم پێیه‌تى.\n*وا بزانم هه‌رئێستا ده‌بوو کارێکم کردبایه، به‌لآم نازانم که چییه.\n-خۆت زۆر سه‌رقاڵ مه‌که به‌و جۆره بیرکردنه‌وانه، چونکه به‌هیلاکت ده‌بات و کاتت ده‌کوژێت، وازیش له‌کاره‌کانت مه‌هێنه ته‌نها کاتێک نه‌بێت که زۆر پێویسته.\n-واباشتره که پارچه وه‌ره‌قه‌یه‌ک له‌لای خۆته‌وه دابنێی، بۆ ئه‌وه‌ى ئه‌و ئیشانه‌ى که له‌ناکاوێکدا بیرت ده‌که‌وێته‌وه له‌سه‌رى تۆمارى بکه‌یت و، له‌دواى کۆتایی هاتنت به‌م ئیشه‌ت ئه‌وانیش جێبه‌جێ بکه‌یت.


دۆزینەوەی دەرمانێکی نوێ بۆ چارەسەرکردنی "نیوەلاسەرئێشە"\n01/04/2021 215 جار خوێندراوه‌ته‌وه\nبەگوێرەی ڕۆژنامەی "دەیلی مەیڵ"ی بەریتانی، زانا بەریتانییەکان دەستیان بەئەنجامدانی تاقیکردنەوەی کلینیکی لەسەر دوو دەرمانی نوێ بۆ چارەسەرکردنی نیوەلاسەرئێشە (شەقیقە) کردووە کە هەرکاتێک ئیدارەی دەرمان‌و خۆراکیی ئەمریکی ڕەزامەندی لەسەر بەکارهێنانیدا ئەوە دەکرێت بەشێوەی کوتان‌و بەشێوەی دەنکۆڵەش بەکاربهێنرێت.\nدەرمانی یەکەمیان بریتییە لە"فریمانیزواب" کە یەکێکە لەو دەرمانە نوێیانەی لەمدواییانە لەبەریتانیا خراوەتە ژێر تاقیکردنەوە کلینیکییەکان بۆ چارەسەرکردنی نیوەلاسەرئێشەی دریژخایەن‌و نیوەلاسەرئێشەی کاتی.\nدەرمانەکە بەشێوەی کوتان لەگەدە یان لەسەرشان دەدرێت‌و دەبێتە هۆی ڕێگرتن لەدەردانی ماددەی ببیتیدی کیمیایی کەپەیوەستە بەجینی کالسیتۆنین لەمێشکدا کە دەبێتە هۆی نیوەلاسەرئێشە لای کەسەکە.\nهەرچی دەرمانی دووەمە لەسەر شێوەی دەنکۆڵەی ڕیمجیبانت درووستکراوە لەبەشێوەیەکی ڕاستەوخۆ جینی کالیستۆنین بەئامانج دەگرێت، بۆئەوەی ڕێگە لەنۆرە نیوەلاسەرئێشەی توند بگرێت‌و نیشانەکانی بەشێوەیەکی کارا سووک بکات.\nبەپێی قسەی لێکۆڵەران، ئەوکەسانەی بەدەست نیوەلاسەرئێشەوە دەناڵێنن، دەکرێت ڕۆژانە وەک ڕێکارێکی خۆپارێزی لەدرووستبوونی سەرئێشەکە حەبێک بخۆن.


ئه‌مڕۆ نرخی نه‌وت كه‌متر له 86 دۆلار مامه‌ڵه‌ی پێوه‌كرا\nنرخی نەوت دوای بڵاوبوونەوەی داتای کۆگا نەوتییەکان و بەرهەمە سووتەمەنییەکان لە ئەمریکا دابەزی، نرخی بەرمیلێک نەوتی برێنت گەڕایەوە خوار ئاستی 86 دۆلار و نرخی بەرمیلێک نەوتی سووکی تەکساسیش لە دەوروبەری 84 دۆلار مامەڵەی پێوەدەکرێت.\nبەگوێرەی داتاکانی پەیمانگەی نەوتی ئەمریکا، ئاستی کۆگا نەوتییەکانی ئەو وڵاتە لە هەفتەی رابردوودا بە بڕی دوو ملیۆن و 300 هەزار بەرمیل نەوت زیادیکردووە ئەوەش زیاترە لەو بڕەی کە پێشبینیدەکرا ملیۆنێک و 900 هەزار بەرمیل زیادبکات.\nهاوکات ئاستی کۆگاکانی بەنزین بە بڕی 500 هەزار و سووتەمەنییەکانی دیکە بە بڕی ملیۆنێک بەرمیل زیادیکردووە.\nسەرەڕای ئەو دابەزینەی نرخی نەوت کە ئەمڕۆ تۆماری کردووە، کرەیگ ئرلام، شرۆڤەکاری باڵای ناوەندی ئۆندا پێشبینی دەکات، هەر یەک لە نەوتی برێنت و تەکساس جارێکی دیکە بەرزببنەوە، ئەو شرۆڤەکارە بەرزبوونەوەی نرخەکانی نەوت بە تەندروست بۆ بازاڕی وزە دەبینێت.\nئێستا لە بازاڕەکان، نرخی یەک بەرمیل نەوتی برێنت بە 85 دۆلار و 16 سەنت و نرخی یەک بەرمیل نەوت سووکی تەکساسیش بە 84 دۆلار و پێنج سەنت مامەڵەی پێوەدەکرێت.\nنیگەرانییەکان لەبارەی کەمبوونەوەی بەرهەمهێنانی گاز و خەڵووز لە چین، هیندستان و ئەوروپا وای لە کۆمپانیاکانی بەرهەمهێنانی وزە کردووە بیر لە شوێنگرەوەی ئەو سەرچاوانەی وزە بکەنەوە، نەوتیش بژاردەیەکی سەرەکی کۆمپانیاکانە.\nبەهۆی زیادبوونی خواستیش نرخی نەوت لە هەشت هەفتەی رابردوودا ئاراستەی بەرەو بەرزبوونەوە بوو، نرخ بەرمیلێک نەوتی برێنتیش بۆ سەرووی 86 دۆلار بەرزبووەوە.\nهاوکات کەمبوونەوەی ژمارەی سەکۆ نەوتییەکانی ئەمریکا کە گەورەترین بەرهەمهێنەر و بەکارهێنەری نەوتی خاوە کەمبوونەتەوە ئەوەش کاریگەری لەسەر ئاستی بەرهەمهێنانی نەوت هەبووە.\nكچه ئه‌فغانییه‌كه گه‌شته ئیتالیا\nمحه‌مه‌د حاجی مه‌حمود تاجه گوڵینه‌ی له‌سه‌ر گڵكۆی شه‌هید عه‌تا دانا\nله سوید سه‌رۆكی سۆسیال دیموكراته‌كان وه‌ك سه‌رۆك وه‌زیران هه‌ڵبژێردرا\nشەش هۆکار بۆ ئەوەی چا نەدەیت بە منداڵەکەت\nئه‌رجه‌نتین گه‌شت به مۆدیال\nدینا: هیچ شتێک بەقەد شووکردن خۆش نییە


له‌لایه‌ن: محەمەد ڕزگار - به‌روار: 2021-04-09-03:01:00 - کۆدی بابەت: 4310\nئەنجامی تاقیکردنەوەکانی مەندڵ و بەرەنجامەکانی\nپڕۆژەی جینۆمی مرۆیی\nپێکهاتەی دی ئێن ئەی - DNA\nتاقیکردنەوەکانی مەندڵ لە بۆماوەزانیدا\nزیندەوەران پێویستیان بە وزە هەیە\nهەموو زیندەوەران پێویستیان بە وزە هەیە بۆ ئەوەی بژین، قرتێنەرەکان کە هەندێکیان بە جرجەکان ناسراون لە دەشتەکانی کوردستان، گیا و تۆی ڕووەک دەخۆن بۆ ئەوەی وزەی پێویستیان دەست کەوێ، ئەو کارانەی جرج دەیکات وزەی دەوێت، هەمان شت بەسەر ئەو ڕووەکانە بە جێ دەهێنرێت کە گەشە دەکەن لەو دەشتانەی کە جرجی تێدا دەژێت.\nزیندەوەران لە دۆڵێکدا یان لەهەر کۆمەڵگەیەکی زیندەیی دیکەدا دابەش دەکرێنە سێ کۆمەڵ لە ڕێی چۆنیەتی وەرگرتنی وزە و ئەم کۆمەڵانەش ئەمانەن: بەرهەم هێنەرەکان و بەکارهێنەرەکان و شیکەرەوەکان.\nئەو زیندەوەرانەی بۆ بەرهەم هێنانی خۆراک ڕاستەوخۆ ڕۆشنایی خۆر بەکاردێنن پێیان دەڵێن بەرهەم هێنەرەکان، ئەم کردارەش لە ڕێی ڕۆشنە پێکهاتنەوە ڕوودەدات، وە زۆربەی بەرهەم هێنەرەکان ڕووەکن، بەڵام هەندێ قەوزە و بەکتریاش بەرهەم هێنن. لە سیستەمی ژینگەیی دۆڵێکدا رووەکە گیایەکان بە بەرهەم هێنی سەرەکی دادەنرێن. لە نموونەکانی دیکەی بەرهەم‌هێنی سیستەمی ژینگەیی گیاو و قەوزەن لە زۆنگاوێکی سوێردا، درەختەکان لە دارستانەکاندا، بەڵام قەوزەکان بەرهەم هێنی سەرەکی زەریاکانن.\nئەو زیندەوەرانەی کە بەرهەم هێنەرەکان یان زیندەوەرانی دیکە دەخۆن پێیان دەڵێن بەکارهێنەکان، کە ناتوانن وزەی خۆر ڕاستەوخۆ وەکو بەرهەم هێنەکان بەکاربهێنن، بۆیە وا پێویست دەکات بەرهەم هێنەکان یان زیندەوەرانی دیکە بخۆن بۆ ئەوەی وزەیان دەست کەوێت، چەند جۆرێک بەکارهێن هەیە، ڕووەک خۆرەکان ئەو بەکارهێنانەن کە ڕووەک دەخۆن، کوللە گەورەکان و جرج و مامز نموونەی زیندەوەری ڕووەک خۆری سیستەمی ژینگەیی دۆڵێن، گۆشت خۆرەکان ئەو بەکارهێنانەن کە گیانەوەران دەخۆن، ڕێوی و داڵ و دووپشک و کوندەپەپوو نموونەی زیندەوەری گۆشت خۆرن لە سیستەمی ژینگەیی تێکەڵدا.\nهەمەچەشنە خۆر ئەو بەکارهێنەرانەن کە ڕووەک و گیانەوەران دەخۆن، ڕێوی بە گیانەوەری ڕووەک خۆر و گۆشت خۆر دادەنرێت لە سیستەمی ژینگەیدا چونکە قرتێنەرەکان و میوە دەخوات. بەڵام گەندەخۆرەکان زیندەوری ڕووەک خۆر و گۆشت خۆر و پاشماوەی بۆگەنی گیانەوەران و ڕووەکە مردووەکان دەخۆن بۆ نموونە دآڵی گەندە خۆر پاشماوەی ئەو زیندەوەرانە دەخوات کە ڕێوی خواردوویەتی لە سیستەمی ژینگەی دۆلێکدا. هەروەها کەمتیار گیانەوەرێکی گەندە خۆرە لە ژینگەی خۆرهەڵایی ناوەڕاست بە کوردستانیشەوە.\nئەو زیندەوەرانەی کە لە ڕێی هەڵوەشاندنەوەی پاشماوەی مردووەکان وزەیان دەست دەکەوێت پێیان دەوترێ شیکەرەوەکان، بەکتریا و کەڕووەکان شیکەرەوەن کە وزەیان لە مردووەکانەوە دەست دەکەوێت و ماددەی سادە بەرهەم دێنن وەکو ئاو و دوانۆکسیدی کاربۆن کە ئەم ماددانە دووبارە لە لایەن ڕووەک و زیندەوەرانی دیکە بەکاردێن، شیکەرەوەکان بەشێکی بنچینەیی هەموو سیستەمێکی ژینگەیین چونکە ئەم زیندەوەرانە هەڵدەستن بە سووڕپێ خواردنی توخمەکان لە سروشتدا.\nتۆڕی خۆراک و زنجیرەیی خۆراک\nوزەی ناو خۆراک لە زیندەوەرێکەوە بۆ زیندەوەرێکی دیکە دەگوێزرێتەوە بەڵآم زۆر دەگمەنە لە سروشتدا زنجیرەیەکی خۆراکی سادە بدۆزینەوە، چونکە ئەو زیندەوەرانە زۆر کەمن کە خۆراکیان لەسەر یەکجۆر زیندەوەر بێت بۆیە پەیوەندییەکانی وزە لە سروشتدا بە شێوەی تۆڕی خۆراک دەردەکەوێت، تۆڕی خۆراکیش شێوەیەکە پەیوەندی خۆراکی نێوان زیندەوەران دەنوێنێت لە سیستەمی ژینگەییدا.\nڕووەکە گیایەکان زۆربەی ئەو وزەیەی کە لە ڕۆشنایی خۆرەوە وەریدەگرن، لە ئەنجامدانی زیندە چالاکییەکان بەکاری دەهێنێت، بەڵام بەشێک لە وزەکە لە شانەی ڕووەکەکەدا کۆدەبێتەوە بەجێدەمێنێت بۆ ئەو زیندەوەرانەی کە گیاخۆرن وەکو قڕتێنەرەکان و زیندەوەرانی دیکە و لەبەرئەوەی جرجەکان پێویستیان بە وزەیەکی زۆر هەیە بۆیە پێویست دەكات کە دانەوێڵەیەکی زۆر بخۆن. جرجیش زۆربەی ئەو وزەیە بەکاردێنێت کە لە خواردنی دانەوێڵەکەوە دەستی دەکەوێت، بەڵام بەشێکی کەمی لە شانەکانیدا کۆدەکاتەوە، وە ڕێویش پێویستی بە وزەیەکی زۆرتر لەوە هەیە کە جرجێک پێویستی پێیەتی بۆیە دەبێت ڕێویەکە چەند جرجێک بخوات بۆ ئەوەی بژێت، لەبەرئەوە پێویست دەکات ژمارەی قرتێنەرەکان لە کۆمەڵگا زیندەییەکەدا زیاتر بێت لەو ڕێویانەی کە قڕتێنەرەکان دەخۆن.\nگوورگەکان و قوچەکی وزە\nلەوانەیە یەک جۆر زیندەوەر لە ژینگەیەکدا گرنگ بێت بۆ دەرچوونی وزە، بۆ نموونە گورگ جۆرێکە لە بەکارهێن دەتوانێت قەبارەی زۆر لە کۆمەڵگەی زیندەیی دیاری بکات لەبەرئەوەی خۆراکی گورگ لەوانەیە هەموو شت بگرێتەوە لە مارمێلکەیەک تا ئاسکێک (مامزێکی کێوی). لە دوای ئەوەی گورگ لە ژینگەی دەشتاییدا زۆربوو، بەڵام زۆربەیان لەناوبران نەمانی ئەو گوورگانە بووە هۆی ئەوەی زۆربەی ڕووەک خۆرەکان نەکەونە ژێر دەسەڵاتەوە بۆیە زۆربوونی ئەم کۆمەڵە زیندەییانە لە هەندێک ناوچە بووە هۆی نەمانی لە وەڕگە و دەرکەوتنی برسیەتی.\nبابه‌ته په‌یوه‌ندیداره‌كان به : وزەی زیندەوەران\nکەمە دابەش بوون\nمەندڵ و ڕووەکی پۆڵکەی باخچە\nکرۆمۆسۆمەکان و بۆ مانەوە\nبابه‌تی دیكه له‌سه‌ر زانستەکان\nزیانەکانی خواردنەوەی سەهۆڵاو


١- سێکوچەکی پەروەردە (پڕۆگرام، مامۆستا، قوتابی) ین، ئەوانە لەنێو قوتابخانەو خوێندنگادا پراکتیزە دەکرێن. خوێندن واتا ئامادەیی مامۆستاو فێرخواز لەنێو پۆل، ئامادەییەکی هۆشەکی و هۆشمەندانە، بێ ئەو ئامادەییە، خوێندن بەرهەمی نییە. لەواقیعی سیستەمی فێرکاری کوردستاندا، بەهۆی پاشەکشەی پەروەردە، قوتابی لەپۆل و بەدەیان شێوازی وانە وتنەوەو چاودێری و بەدواداچوون، ئەنجا لەوانەکاندا جێماوەو خولیای خوێندنی نەماوە، جا تۆ بێی خوێندنی بۆببەیتە ماڵ و بۆی بخەیتە سەر ئایپادو مۆبایلەکەی دەبێت چۆن بخوێنێت؟! ئەو مۆبایل و ئایپادەی، بەو بێ سانسۆری و پەروەردەیە، فێرخوازی لەبازنەی خوێندن دابڕی و کردییە کۆیلەیەکی دەستی تەکنەلۆژیا. ئەوە لەکاتێکدا هەزاران خێزان لەسادەترین ئامێری تەکنەلۆژیاو هێڵی ئەنتەرنێت بێبەشن.\n٢- پۆلەکانی خوێندن چونکی بچووک و جەنجاڵ وداخراون، بێگومان لەبڵاوبوونەوەی کۆرۆنا مەترسیدارن، کاتێک بڕیاری داخستنی قوتابخانەکان دەدرێت، دەبوو گونجاوترین و باشترین رێکاری پەیڕەوکردنی خوێندنی ئەلیکترۆنی بگیرێتەبەر، زەمینەی بۆ خۆشبکرێت، نەک وەک ئێستا هەزاران قوتابی هەن سەریان بەباتێکدا نەکردووە، چرکەیەک چیە سەیری ڤیدیۆیەکی وانەکانیان نەکردووە، باشە چۆن مامەڵە لەگەڵ ئەو کێماسی و دۆخە دەکرێت؟ دەیان مامۆستاش هەن بەدواداچوونی سایتی خوێندنی ئەلیکترۆنی و قوتابییەکان ناکەن و بیانووشیان بڕوایان پێ نییە! ئەدی بڕوانەبوونی دەیان مامۆستا بەو شێوازی خوێندنەو ئیلزامیبوونی خوێندنەکە چۆن چارەدەکرێت؟ بەکورتی سەرگەردانی و سەرلێشێواوی وبەڕێکردنی خوێندنەو بەس.\n٣- راستییەک هەیە ٣٠ساڵە خوێندن بەزمانە باوەکە کراوەتە "فشە"، بەحزبیکردن و پڕکردنەوەی شوێنە هەستیارەکانی بەکەسانی نەشارەزاو واعیزی حزبی دەمێکە خوێندنی لەبەهاو مەعریفە بەتاڵ کردیتەوە. ئەوە هەر ئەمڕۆی خوێندنی ئەلیکترۆنی نییە، خوێندنی بێنرخ کردووە، بەڵکو دوێنێی پڕ لەگرفت و پەراوێزخستنی پەروەردەیە بەئەمڕۆی گەیاند، کە ئێستا لەخراپترین دۆخی خوێندندایە. بەبڕوای خۆم خوێندن بەئەلیکترۆنیش دەڕوات، قوتابی لەپەنایدا دەپەڕێتەوەو دەچێتە قۆناغێکی دی، بەڵام لەزانیاری دەکەوێت، لەفێربووندا ناپەڕێتەوە، ئەوە کرۆکی کێشەکەیە. بەدەست من با ئەوساڵم بەهەژمارنەکردنی خوێندن حساب دەکرد، زۆر باشترە قوتابی بەکەشکۆڵی بەتاڵی زانستەوە بچێتە قۆناغێکی دی، تایبەت منداڵانی بنەڕەتی کەزۆریان فێری نووسینی پیت و خوێندنەوەو سەرەتاییترین رێگای فێربوون نابن.\n٤- با قسەیەک لەو "بانێکەو دوو هەوایە"ش بکەم کەلۆژیکی تێدا نییە: قوتابیانی قوناغی دەو یازدەی ئامادەیی دەوام ناکەن، چونکی کۆرۆنا هەیەو خەتەرە، وەلێ پۆلی دوازدەی ئامادەیی دە ژوورەکانی قوتابخانە دەکەنەوەو کۆرۆنا تخوونی ئەمان ناکەوێت! یان چییە ئاخر ئەوانە قۆناغیان هەستیارەو تاقیکردنەوەی وەزاری دەکەن. راستی خوێندن هەموو قۆناغێکی گرنگە، ئەوە پەروەدە نییە تاقە پۆل و قۆناغێک بەگرنگ ببینێ و دەوام هەبێت، وەلێ دەوامی یازدە پۆلی بنەڕەتی و ئامادەیی دابخات! منداڵێک کە لەسێیەم ساڵی خوێندنیدایەو فێر نابێت ناوی بنووسێت، زۆر هەستیارترەو لەپۆلی دوازدەش لێکەوتەکانی کارەساتبارن. بەس بەکێ بڵێین و بۆکێ بنووسین؟!


لە هەولێر، سلێمانی و دهۆك ساڵانە 70 ملیۆن دۆلار بە جگەرە دەسووتێت\nبە پێی ئامارێكی نافەرمی كە لە بازاڕەكانی هەرێمەوە دەست \_"هەولێر\_" كەوتووە، لە هەرێمی كوردستاندا ساڵانە بایی نزیكەی 70 ملیۆن دۆلار جگەرە دەفرۆشرێت، لەلایەكی دیكەوە ئامارەكی کۆمەڵەی نەهێشتنی جگەرەکێشان ئەوە دەخاتە ڕوو كە لە هەرێمی کوردستاندا 35 تا 40%ـی هاووڵاتیان جگەرە دەکێشن.\nپاكەتی جگەرە لە 500 تا 6 هەزار دینارە\nلە مێرمنداڵێكی 12 ساڵانەوە بگرە تا پیرێكی 70 ساڵان دووكەڵ بە با دەكەن. ئەمە بازاڕێكی گەورەی بۆ جگەرە لە هەرێمدا خولقاندووە كە نرخی پاكەتی جگەرە لە 500 تا 6 هەزار دینار دەبێت.\nلە نێو بازاڕی جگەرەفرۆشانی هەولێر عەبدولواحید محەممەدی فرۆشیار كە بە كۆمەڵ جگەرە دەفرۆشێت، ئاشكرای دەكات كە ئێستا تازەپێگەییشتووان و گەنجان زیاتر ڕوویان لە جگەرەكێشان كردووە، ئەو دەڵێت: “بازاڕی جگەرە لە هەولێر ئەوەندە گەرمە كە ڕۆژانە هەزار كارتۆن بە هەموو جۆرەكانییەوە تەنیا لەو شارەدا دەفرۆشرێت.”\nیەكێك لەو كەسانەی بازاڕ جگەرە دەبووژێنێتەوە، سەمیر سەردارە كە زیاتر لە 10 ساڵە جگەرە دەكێشێت، ئەو دەڵێت \_"لە كاتی هەبوونی دڵەڕاوكێ و خەمدا زیاتر جگەرە دەكێشم.\_"\nبە گوتەی پسپۆڕانی تەندروستی، هەموو ئەو كەسانەی جگەرە دەكێشن، بە هۆی نیكۆتینی نێو جگەرەوە ئاڵوودە دەبن و ئەو ماددەیە وایان لێ دەكات، زیاتر داوای جگەرە بكەن و لە كاتی لێبڕانیدا هەست بە دڵەڕاوكێ بكەن، هەر بۆیە كاتێك جگەرەیەك دادەگیرسێنن و نیكۆتینیان بە لەشی دەگات، هەست بە ئارامی دەكەن\nبە گوێرەی ئاماری کۆمەڵەی نەهێشتنی جگەرەکێشان، لە هەرێمی کوردستاندا 35 تا 40%ـی هاووڵاتیان جگەرە دەکێشن و هەر بۆیەیش بە پێویستی دەزانن باجی زۆر بخریتە سەر جگەرە.\nیاسای بەرەنگاربوونەوەی جگەرەكێشان\nپەرلەمانی كوردستان بە پێی بڕگەی 2ـی ماددەی پێنجەمی یاسای ژمارە 31ـی ساڵی 2007 بڕیاری بەرەنگاربوونەوەی جگەرەكێشانی دا و کێشانی جگەرەیشی لە شوێنە گشتییەکاندا قەدەغە کرد، لە خاڵی دووەمی ماددەی پێنجەمی یاساکەدا هاتووە كە لەسەر پاکەتی جگەرە بە هەردوو زمانی عەرەبی و کوردی ئاگادارکردنەوەی تەندروستی بنووسرێت\nئەگەرچی لە شوێنە گشتییەکانی وەک ناو پاس و بەشێک لە دامودەستگە حکوومییەکان رەچاوی ئەم یاسایە دەکرێت، بەڵام زۆربەی بڕگەکانی یاساکە تا ئێستا نەتوانراوە جێبەجێ بکرێت.\nگوتەبیژی وەزارەتی تەندروستی دكتۆر خاڵس قادر ئاشكرای دەكات كە جگەرە جۆری باشی نییە و هەموویان لە هەبوونی زۆربەی ماددە زیانبەخشەكاندا هاوبەشن.\nتا ئێستا لە هەرێمی كوردستاندا، هەر بازرگانێك بییەوێت جگەرە هاوردە بكات، ئازادە و تا ئێستایش لە بەڕێوەبەرایەتیی هەناردە و هاوردەی وەزارەتی بازرگانییدا هیچ داتایەكی ئەوتۆ نییە كە بزانرێت ڕۆژانە و مانگانە بایی چەند جگەرە هاوردە دەكرێت، بەڵكوو كاری ئەو بەڕێوەبەرایەتییە تەنیا مۆڵەتپێدانە و لە مۆڵەتەكەیشدا ئاماژە دەدرێت كە بایی چەند ملیارد دینار جگەرە هاوردەی هەرێم دەكرێت و ئەو مۆڵەتەیش بۆ ماوەی شەش مانگ بە كۆمپانیایەكە دەدرێت.\nئاماری گیانلەدەستدان بە هۆی جگەرەوە\nهەرچەندە لە زۆربەی وڵاتاندا ئاماری گیانلەدەستدان بە هۆی جگەرەكێشانەوە، تۆمار دەكرێن، تاكوو بكرێتە هۆشدارییەك و ڕێسا و یاسای توندوتۆڵ بۆ كەمكردنەوەی زیانەكانی جگەرە ئامادە بكرێت، بەڵام سەرچاوەیەك لە وەزارەتی تەندروستی ئاشكرای دەكات كە تا ئێستا ئامارێكی ئەوتۆ لە بەردەستدا نییە و ئەو كەسانەیش كە بەهۆی جگەرەكێشانەوە لە هەرێمدا گیانیان لە دەست داوە، بە نەخۆشیی سینگ تۆمار كراون.\nلە مانگی پێشوودا بەپێی ڕاپرسییەكی ڕێكخراوی ژیانی تەندروستی دەركەوتووەكە 32 %ـی پزیشكان و 3%ـی زانایانی ئایینی و 18%ـی ژنان لە هەرێمی كوردستان جگەر كێشن.\nدواڕاپۆرتی ڕێکخراوی تەندروستیی جیهانی\nبە گوێرەی دواڕاپۆرتی رێکخراوی تەندروستیی جیهانی، لە جیهاندا ساڵانە 5 ملیۆن کەس بەهۆی جگەرەوە گیان لە دەست دەدەن و 600 هەزار کەسی دیکەیش کە جگەرەکێش نین، بەهۆی هەڵمژینی ناڕاستەوخۆی دووکەڵەوە دەبنە قوربانی. و پێشبینیی دەكرێت، ئەم ڕێژەیە تا ساڵی 2020 بگاتە 10 ملیۆن كەس لە جیهاندا.


پن كۆد ئاگاداریه‌كان JCC نرخی سه‌وزه و میوه نرخی دراو زێر و خۆراك سه‌ره‌كی لیژنه هاوبه‌شه‌كانی قایمقامیه‌ت سلێمانی: بڕێكی زۆر خۆراك له‌ناو ده‌برێت پارێزگای سلێمانی 2017-04-11 لیژنه هاوبه‌شه‌كانی قائیمقامیه‌تی سلێمانی ده‌ست به‌سه‌ر بڕێكی زۆر خۆراكی ماوه به‌سه‌رچوودا ده‌گرێت و سه‌رۆكی لیژنه‌ی ته‌له‌ف ڕایده‌گه‌یه‌نێت به هۆی نه‌شیاوی بۆ خواردن له‌لایه‌ن قائیمقامه‌یتی سلێمانی بڕیاری له‌ناوبردنی دراوه.\nئه‌مڕۆ سێشممه 11.4.2017 خالید محه‌مه‌د سه‌رۆكی لیژنه‌ی ته‌له‌ف سه‌ر به لیژنه هاوبه‌شه‌كانی قائیمقامیه‌تی سلێمانی ووتی: لیژنه هاوبه‌شه‌كان ده‌ستی گرتووه به‌سه‌ر بڕێكی زۆر له خۆراكی ماوه به‌سه‌رچوو كه له‌لایه‌ن ئاساییشی ئابووریه‌وه لیژنه هاوبه‌شه‌كانی قائیمقامیه‌تی لێ ئاگادار كرده‌وه.\nسه‌باره‌ت به بڕ و جۆری ئه‌و خۆراكانه خالید محه‌مه‌د ووتیشی: له ئه‌نجامی پشكنینی ڕۆژانه‌ی لیژنه هاوبه‌شه‌كان ده‌ست ده‌گیرێت به‌سه‌ر چه‌ندین جۆری خۆراك و مادده‌ی ماوه به‌سه‌رچوو، ئه‌مڕۆ زیاتر له تۆنێك زه‌یتون كه ماوه‌ی به‌كارهێنانی به‌سه‌رچووه هه‌روه‌ها زیاتر له سه‌د كیلۆ خورما كه كه‌ڕووی كردووه له گه‌ڵ هه‌ندێ خۆراكی تر كه‌شیاوی خواردن و به‌كارهێنان نین.\nسه‌رۆكی لیژنه‌ی ته‌له‌ف ئاماژه‌ی بۆ ئه‌وه كرد: به فه‌رمانی قائیمقامی سلێمانی سه‌رجه‌م ئه‌و خۆراك و مادده‌ی ماوه به‌سه‌رچووانه له ناوچه‌ی تانجه‌ڕۆی شاری سلێمانی و به‌سه‌رپه‌رشتی لیژنه‌ی ته‌له‌ف له‌ناوبران.\nئه‌م بابه‌ته 265 جار بینراوه  هه‌واڵی زیاتر سیمینارێك سه‌باره‌ت به ڕۆڵی ئایتی له پارێزگای سلێمانی به‌ڕێوه چوو پارێزگار پێشوازیكرد لە كونسوڵی ئێران لیژنەی باڵای چارەسەركردنی كێشە كشتوكاڵییەكان كۆبووەوە هه‌واڵه‌كان


کۆمەڵکوژی خەڵکی مەدەنی دۆما هەموو هێزە ناوچەیی و جیهانیەکانی سەرمایەداری مەحکوم دەکات – hkkurdistan\nHome 6 ئەرشیفی بابەتەکان 6 کۆمەڵکوژی خەڵکی مەدەنی دۆما هەموو هێزە ناوچەیی و جیهانیەکانی سەرمایەداری مەحکوم دەکات\nڕۆژی شەممە ٧ی ئەپریل شارۆچکه‌ی دۆما نزیک له‌پایته‌ختی سوریا، دیمه‌شق، کەوتە بەر هێرشی چەکی کیمیایی و به‌هۆیه‌وه ژماره‌یه‌کی تر له‌خه‌ڵکی مه‌ده‌نی ئه‌م وڵاته بوونه قوربانی و میدیا ناوچەیی و جیهانیەکانیش ئه‌م هێرش و په‌لاماره‌یان به کۆمەڵکوژیەکی تر لەسوریا ناوزه‌دکرد، که‌زیاتر لە ٧٠ کوژراو زۆرتر لە ١٠٠٠ کەس بریندار بووه و له‌نێوێشیاندا ژن ومناڵ هه‌یه.\nبه‌ڵام ئەمە یەکەم جار نیە خه‌ڵکی بێتاوانی سوریا کۆمەڵکوژی ئه‌کرێن و سه‌دان و هه‌زارانیان ئه‌بنه قوربانی چه‌کی کیمیایی و په‌لاماره سه‌ربازیه‌کانی هێزه ده‌رگیره‌کان له‌جه‌نگی سوریادا، به‌تایبه‌تی پێشتریش چەندین جار هاوشێوه‌ی ئه‌م کۆمه‌ڵکوژیه به‌ره‌وڕووی خه‌ڵکی سوریاکراوه‌ته‌وه‌و دوا نمونه‌شیان کوشتاری به‌کۆمه‌ڵی خه‌ڵکی خان شه‌یخونه بوو به‌چەکی کیمیایی. وه‌هه‌ر لەمانگی رابردوودا له‌به‌رئه‌نجامی هێرشه‌کانی ده‌وڵه‌تی تورکیادا، بەسەدان کەسی تر لەعەفرین کۆمەڵکوژ کراون و هەزارانی تریش بریندارو ئاوارە بوون.\nئەوەی ئێستا دەگوزەرێت لەسوریا درێژکراوەی کوشتارو کاولکاری وجه‌نگێکه کەتێیدا هێزه ئیمپریالیستیه‌کان له‌وانه ئه‌مریکاو روسیاو وڵاتانی ئه‌وروپایی و هاوپه‌یمانه ناوچه‌یی و ناوخۆییه‌کانیان له‌پێناو دووباره دابه‌شکردنه‌وه‌ی جیهان و دیاریکردنی ناوچەکانی نفوز و ده‌سه‌ڵاتیان که‌وتونه‌ته به‌رامبه‌ر به‌یه‌که‌وه.. به‌تایبه‌تی به‌دوای ساڵانیکی زۆر له‌سه‌رکوت و کۆشتاری خه‌ڵکی سوریا له‌لایه‌ن حکومه‌ته‌که‌ی بەشار ئەسەده‌وه و سه‌رهه‌ڵدانی ناڕه‌زایه‌تیه جه‌ماوه‌ریه‌کان له‌ساڵی ٢٠١١ دا بۆئه‌وه‌ی ئه‌م دەسەڵاتە خوێنڕێژە سەرەونگون بکەن، بەڵام به‌هۆی دەخاڵەتی ئەمریکا و وڵاتانی هاوپەیمانی لەناوچەکە و جیهاندا و دروستکردنی هێزی چەکداری ئیسلامی جۆراوجۆر، مه‌جرای خه‌بات و ناڕه‌زایه‌تی خه‌ڵکیان بەلاڕێدا بردوو لەوکاتەوە سوریا بووە جێگای جه‌نگ و ململانێی توندی نێوان دوڵه‌تانی سەرمایەداری جیهانی و ناوچه‌یی و هێزه ناوخۆییه‌کان، ئەمریکاو ده‌وڵه‌تانی ڕۆژائاوا، سعودیە و ئیمارات و تورکیا، روسیا و ئێران و رژێمی بەشار ئەسەدو حزبوڵا و تورکیا.. ئه‌مانه وێڕای ده‌یان ده‌سته‌وتاقمی تیرۆریستی ئیسلامی و قه‌ومی، له‌ژێر ناوی “به‌ره‌ی ئۆپۆزسیۆندا به‌ردراونه‌ته گیانی خه‌ڵک. بێگومان له‌هه‌موو ئه‌م کێشمه‌کێش و شه‌ڕو پێکدانانه‌شدا، ته‌نهاو ته‌نها ئه‌وه خەڵکی مەدەنی و بێدەسەڵاتی سوریایه باجه‌که‌ی ده‌ده‌ن. به‌بێ ئه‌وه‌ی لەژێر سایەی هه‌موو ئەم هێزانەدا رێگا چارەیەکان بۆ دەربازبوون له‌م جه‌نگ و کاولکاری و کۆمه‌ڵکوژیه له‌به‌رده‌مدا بێت. دووبارە و سێ بارە بوونەوەی کوشتاری به‌کۆمه‌ڵ و په‌لاماره سه‌ربازیه‌کان به‌چه‌کی کیمیایی به‌رهه‌می ئه‌م واقعیه‌ته‌یه.\nحزبی کۆمۆنیستی کرێکاریی کوردستان وێڕای ئه‌وه‌ی ئه‌م تاوان و کۆمه‌ڵکوژیه‌ی خه‌ڵکی سوریا مه‌حکوم ده‌کا و هه‌موو ئه‌و هێزانه‌ی له‌م جه‌نگ و کاولکاریه‌دا به‌شدارن، به به‌رپرسیار ده‌زانێ، هاوکات بانگه‌وازی خه‌ڵکی ئازادیخواز و ئینسان دۆستی جیهان ده‌کات بۆ ناڕه‌زایه‌تی ده‌ربڕین به‌رامبه‌ر به‌م کۆشتارو تاوانانه‌ی ده‌رهه‌ق به‌خه‌ڵکی سوریا ده‌کرێ. ته‌نها به‌هاوپشتی جیهانی و ڕاوه‌ستانه‌وه‌ی بەرەی ئازایخواز و سۆشیالسیت ده‌توانێ به‌ر به‌م به‌ربه‌ریه‌ت و کوشتاره بگرێت


ئاژانسی ده نگو باسی کوردستان: چیرۆکە مالویرانکرەکەی ٣١ ئاب ١٩٩٦ چۆۆن دەستی پیکرد میژوی ئەم کارەساتە دەل تەزینە خۆخۆریە چۆۆن لە کویەوە دەستی پی کردوە؟\nئەگر ئیمە بس باسی ٣١ ئاب بەکین و ئەم دیاردە ناشیرینە بەکەینە سەرچاوەی خۆمان دیارە یان خۆمان گەیل دەکین یان گەمژین و هیچ لە میژوی خۆین ئاوەی گەلی کورد نازانین پیم خۆشە ئامۆژگاری ئەو لایەن و کەسانە بەکم کە چاوپۆشی لە راستیاکان دەکن و بس باسی دیاردەی ٣١ ئاب ١٩٩٦ دەکن بە بی ئەوی دەست بە لیکۆلینەوەیکی زانستانە لە سەر میژوی شەرئ براکۆژی لە نیوان حیزب و ریکخراوەکانی کوردستاندا بەکن و تەنها باسی بەشیکی ئەو قەزیە بەکن من ئەو کەسانە بە نەزان وناشارەزا دەزانم.\nبا پیش ئەوی دەست بە نوسینەکە بەکم باسیکی یەکیک لە بیرەوەریەکانی کەلە پیاوەی رۆژهەلاتی کوردستان و شۆرەشگیری کورد شەهید سۆلیمان مۆعینی بەکم کە لە یەکیک لە بیرەوەریەکانی خۆیدا دەلێت من بە خاکی نیشتمانم سۆیندم خۆاردوە پیمانم داوە کە دۆژمن نەتوانێت بە زیندوەی من دەست بەسر بەکات بەلکۆ مەگر جەنازەکم بەگەویتە دەستی دۆژمنانی گەلەکم ئەگر حەتا تاکە فیشەکیکم بەدەستەوە مابێت ئەگر فریانەکەوەم کە دۆژمنی پی بەکۆژم ئەوا خۆمی پی دەکوژم تا نەکومە دەستی دۆژمنان یان نەبم بە دیلی دۆژمنانی گەلەکم.\nبەداخەوە دۆژمنانی کوردستان نەیانتوانی زەبری پی بەبن جا بە دەستی خۆدی کورد شەهید سۆلیمان مۆعینیان شەهید کرد جا جەنازەکیشیان رادەستی دۆژمنانی گەل نیشتمان کرد.\nبەلی کورد خۆخۆرە دۆژمنی خۆیەتی بیگانە پرستە.\nشەری براکۆژی دەگریتەوە بۆ شەر نیوان بارزانیەکان شەکاکەکان کە ناچمە ناو ناخیەوە چۆۆنکە نامەویت تۆشی هەلە بم دەمەویت ئەوی کە خۆم خۆیندۆمەتەوە سەبارەت بە میژوی کورد میژوی شەری براکۆژی باسی بەکم بۆ خۆینەرانی ئازیز.\nبە رای ئیمە یەکێتی و پارتی هەردۆکیان وەک یەک لە مەر درۆست بۆۆنی شەری براکوژۆی و درۆست بۆۆنی ٣١ ئاب ١٩٩٦ تاوانبارەن بە کۆشتن دانی گەنجانی کورد مالویرانی حەتا دەلین ١٥٠٠٠ کوردیان کۆشتوە دەی ئەگر وابێت خۆ پارتی بە تەنها ناتوانێت ١٥٠٠٠ کورد بەکۆشتن بەدات بە هەزاران کوردیش ئەفلیج وکەم ئەندام بەکات بەلکۆ هەردۆلا بە کۆشتنی گەنجانی کورد وەک یەک توانبارەن چۆۆنکە مام جەلال هیزی سۆپای پاسدارانی ئیرانی بە فەرماندەهی ئەحمد کازمی فەرماندەی هیزی زەمینی سۆپای پاسدارانی ئیرانی هینا بۆ کوردستان ئەو هیزە تا کویە هاتن لە بەلگەنامەکاندا هاتوە کە من لینکی ئەو نوسینە دادەنیم کە بە زمانی فارەسیە .\nبە رایی ئیمە هەردۆلا خەیانەتکارەن خەیانەتیان بە خاک و نیشتمانی کورد کردوە مندالی کوردیان بە کۆشت داوە و بە هەزاران کوردیان کەم ئەندام کردوە ئەم بەریزانە قەرزاری کوردەن و لە هەمانکاتدا قەرزاری میژوەن دەبێت داوای لیبۆردەن بەکن لە خەلکی کوردستان.\nئەگر یەکێتی پارتی بە درۆست بۆۆنی ٣١ ئاب تۆمەتبار بەکات پارتی بە خەیانەت کار لە قەلم بەدات و یان ئەگر پارتی یەکێتی بە درۆست بۆۆنی ٣١ ئاب بەخاتە خانەی خەیانەتەوە یەکێتی تومەتبار بەکات ئەوا ئیمە بە ئەم پرۆپاگەندیە دەلین گالتە کردەن بە بیرو رایی خەلکی کوردستان هەول دان بۆ شاردەنوەی راستیکان.\nئەگر ئیمە وەک نوسەریکی سەربەخۆ و وەک کەسایەتیکی دادپروەرانە لە سەر قەزیەی ٣١ ئاب بەدۆین دەبێت لایەنگری هیچ کام لە ئەم لایەنانی وا بە درۆست بۆۆنی شەری براکۆژی تۆمەتبارەن نەکین بەلکۆ راستیکان بۆ خەلک باس بەکین وەک خۆیی چۆۆن رۆیداوە.\nلە ئەسلدا شەری براکۆژی لە سەر دابەش کردنی پارەی گۆمرگی ئیبرایم خەلیل بۆ سەرتا بەلام مەلملانەکە برۆ ئاقاریکی خرابتر رۆشیت جا هەر کام لە هیزە کوردیەکان پەنایان برد بۆ داگیرکرانی کوردستان یەکیکیان برۆ تۆرکیا و ئەویشیان برۆ ئیران ئەلبەتە ئەم کارە خۆاستو ویستی دۆژمنانی کورد بۆ و دۆژمنانی کوردیش ئەم هەلومەرجەیان بە هەلومەرجەیکی باش دە زانی بۆ درۆست کردنی شەری براکۆژی تا بتوانن پارتی بەدەن بە گەژ پارتی کریکارانی کوردستاندا و ئیرانیش چۆۆن لە ژیرەوە لە گەل تۆرکیادا ریککەوتنی ئەمنیان هەبۆۆ ئەم کارەیان زۆر بەدەل بۆ جا تۆرکەکان پارتیان هاندەدا دەژ بە پارتی کریکارانی کوردستان ئیرانیش مام جەلالی هاندەدات دەژ بە پارتی تا بە باشی ئامانجە گەلاوەکانی دۆژمنان لە کوردستاندا سەربەکویت.\nجا پارتی ریگای خۆش کرد بۆ هاتنی هیزە سەربازیەکانی تۆرکیا بۆ ناو خاکی کوردستان کە هیشتا لە کوردستاندا ماونەتەوە نایانئەویت کوردستان بە جی بەهیلن.\nلە ئیرەدا دۆژمنانی کورد توانیان دەست کەوتیکی باش بەدەست بەهینن کە ئەویش ئەوە بۆ کە لە لایەن یەکێتی نیشتمانی کوردستانەوە دەستی کرد بە رادەست کردنەوەی کوردە شۆرەشگیرەکانی رۆژهەلاتی کوردستان بە رژیمی ئیران و ئەم رادەست کردنەوە هیشتا بردەوامە لە ٢ مانگ پیش ئیستا مەولوود ئافەند رۆژنامە نوسی رۆژهەلاتی کوردستان و ٢٠ کەسی دیکە کە وەک پەنابەر لە باشۆری کوردستان ژینان بە سەر دەبرد رادەستی ژیمی ئیرانیانی کردوە کە ئەمیش بەشیکە لە هاوکاریە ئەمنیەکانی یەکێتی نیشتمانی کوردستان و رژیمی ئیران.\nلە لایەن پارتی دیمۆکراتی کوردستانیشەوە پارتی دەستی کرد بە رادەستی کردنەوەی لاینگرانی پارتی کریکارانی کوردستان بە رژیمی داگیرکری تۆرکیا کە بە سەدان رۆلەی باکۆری کوردستانی رادەستی رژیمی فاشیستی تۆرکیا کردوتەوە کە ئەمیش لە میژودا دەکەویتە خانەی خەیانەتەوە.\nچیرۆکی درۆست بۆۆنی ٣١ ئاب ، تۆمەتباری سەرەکی ئەم رۆداوە هەردۆلای قەزیەکن مام جەلال لە سالی ١٩٩٦ دا هیزیکی سۆپای پاسدارانی ئیرانی بە فەرماندهی ئەحمەد کازمی فەرماندەی هیزی زەمینی سۆپای پاسدارانی هینا کە ئەو هیزە بۆۆن بە دۆ بەشەوە بەشیکیان هیرشیان برد بۆ سەرمەقرەکانی ریکخراوەی مۆجاهیدینی خەلقی ئیران بەشیکی دیکەیشیان هیرشیان برد بۆ سەر مقەرەکانی حیزبی دیمۆکراتی کوردستانی ئیران کە مەقرەکانیان لە شاری کویە بۆ لە هەمان کاتیشدا شانبەشانی هیزەکانی یەکێتی نیشتمانی کوردستان هیرشیان دەکردە سەر هیزەکانی پارتی دیمۆکراتی کوردستان لە هیزەکانی پارتیان دەدا و هیزەکانی سۆپای پاسدارانی ئیرانی هاوکاری یەکێتی نیشتمانیان دەکرد دژ بە پارتی دیمۆکراتی کوردستان.\nکاتیک هیزەکانی پارتی دیمۆکراتی کوردستان لە گەل هیزەیکی سۆپای پاسدارانی ئیراندا رۆبەرۆ دەبنەوە ئەو کاتە سەرۆکایەتی پارتی هەست بە ئەم قەزیەی دەکات کە ئیرانیەکان هاوکاری یەکێتی نیشتانی دەکن دژ بە پارتی و پارتی لەپیشدا داوا لە تۆرکیا دەکات بۆ هاوکاری نیزامی بەلام تۆرکیا رەتی دەکاتەوە کە برەنگاری ئیرانیەکان بەبێتەوە چۆۆنکە ئیران و تۆرکیا ئستراتیژی هاوپیمانیان هیە دژ بە کوردەکان و تۆرکیا لە بر ئەوی کە نەکات لە مەر بەزاندنی خاکی عیراق تۆشی کیشە بەبێتەوە رەتی کردوە کە هاوکاری نیزامی پارتی بەکات دژ بە ئیرانیەکان . حەتا بریک لە هیزەکانی سۆپای پاسداران لە ناو هەولیردا دەسۆرانەوە فەشاریکی زۆر هاتوە بۆ سەر پارتی ئەگر پارتی پەنای نەبردبایەتە دەولەتی ئەوکاتی عیراق پارتی لە ناو دەچۆۆ.\nجا پارتی ناچار بۆ پەنا بەباتە سەدام بۆ یارمەتی دژ بە یەکێتی و ئیرانیەکان.\nو پارتی هیزی گاردی کوماری ئەلاهۆئەکبر لە نیزیکی کەرکۆک بوۆن بە کریەی کرت بۆ لیدانی سۆپای پاسدارانی ئیران و یەکێتی نیشتمانی کوردستان.\nپارتی لە گەل دەولەتی عیراقدا واها ریککەوتبۆۆ کە پارتی هیزیکی عیراقی بە کریە دەگرێت بۆ کاتی دوای سەرکوتنیان دەبێت هیزەکە بەگریتەوە بۆ ناو ئەو خالانی وا لە پیشدا جی گیر بۆۆەن و نابێت ئەو هیزە دوای سەرکەوتنیان لە ناو خاکی کوردستاندا بەمیننەوە دەبێت هیزەکانی عیراقی دوابەدوای سەرکەوتنیان کوردستان بە جی بەهیلن بەگرینەوە بۆ جیگاکەی پیشوەی خۆیان.\nبەلی مەبەستی ئیمیش ئەمیە کە کورد نابێت خەیانەت لە یەکتر بەکات دژی یەکتر لە بەرژەوەندی دۆژمنانی کوردستاندا هەلسوکەوت بەکات.\nدەبێت هەم یەکێتی و هەم پارتی لە جیاتی یەکتر تۆمەتبار کردن بینە سەر میدیاکان و جا داوای لیبۆردەن لە خەلکی کوردستان بەکن و قەرەبوەی ئەو بنەمالانە بەکەنەوە کە زیانیان پی گەیشتوە لە شەری براکۆژیدا هاوکاری ئەو بنەمالانە بەکن کە هیشتا مندالەکانیان بی سەروشۆینن لە کوردستان.\nبە رایی ئیمە دەبێت لژنەیەکی بی لایەن لە دەرەوەی وەلات بۆ بەدواداچۆۆنەوە لە مەرتاوانبارانی شەریبراکۆژی لە گەل دادگاکانی نیودەولەتیداپیک بێت هاوکاری بەکن بۆ ئەوی ئەو کەسانی وا بۆۆنەتە سببی شەری براکۆژی چی لە رۆژهەلاتی کوردستان و چی لە باشۆری کوردستان کار و خەبات بکردریت بۆ دادگای کردنی تاوانبارانی شەری براکۆژی لە هەر چۆارپارچی کوردستان دەبێت تاوانبارانی شەری براکۆژی دادگای بەکردرین و ئاشکرا کردنی مەسببینی ئەو شەرە مالویرانە کرە.\nشەری براکۆژی لە رۆژهەلاتی کوردستان.\nهەر لە سەرەتاکانی راپەرینی گەلانی ئیرانی دژ بە دەستەلاتی شای ئیران کوردەکان نیاتوانی لە ئەو هەلومەرجە بە باشی بە سۆدی کوردستانیەکان کلک وەربەگرەن .\nئەو کاتە گەلانی ئیران دژ بە دەستەلاتی مۆحەمد رەزا شای ئیران دەستیان بە شۆرەش کردبۆۆ کە کوردەکان هەلومەرجیکی باشیان بۆ رەخسابۆۆ بەلام نەیانزانی بە باشی کلکی لی وەربگرەن.\nسەرکردەکانی ئەوکاتی حیزبی دیمۆکراتی کوردستانی ئیرانیش لەبیکیان بۆ خۆمینی دەگوت حازەر نەبۆۆن هاوکاری کومەلە بکن دەست بەخنە ناو دەستی یەکتر دژ بە رژیمی مەزهەبی ئاخۆندەکانی ئیران هەلویست بگرەن و تا مانگیک کومەلە بە تەنها لە گەل ئەرتشی ئیراندا شەری کرد حیزبی دیمۆکراتی کوردستانی ئیران هاوکاری کومەلەی نەدەکرد تا هیزەکانی خۆمینی بە تەواوەی لە کوردستاندا بە هیز نەبۆۆن و یەقەی خۆیانیان نەگرت دەستیان بە شەر نەکرد.\nهەموو کادیرەکانی ئەو کاتی حیزبی دیمۆکراتی کوردستانی ئیران دەستپوروەردی حیزبی تودە بۆۆن و حیزبی تودە یش بە تەواوەتی هاوکاری رژیمی تازە بەقودرەت گەیشتوەی ئیرانیان دەکرد هەر ئەوانیش بۆۆن کە ریگەر بۆۆن لە هاوکاری کومەلەو دیمۆکرات.\nبەلام بەداخەوە دوابەدوای کرژی لە نیوان کوردەکان رژیمی ئیران شەری سەرتاسەری دژ بە کوردستان راگەیاند و فەتوای خۆمینی گۆربەگۆر دژ بە کوردستانو کۆشتاری کوردەکان لە سنە و شارکانی دیکەی کوردستان کومەلەو دیمۆکرات شەری هاوبشیان دژ بە رژیمی ئیران نەدەکرد هاوکاری یەکتریان نەدەکرد بۆ برەنگاربۆۆنەوە دژ بە رژیمی ئیران.\nشەری براکۆژی دیمۆکرات و کومەلە.\nحیزبی دیمۆکراتی کوردستانی ئیرانیش لە خۆیی بایە دەبێتەوە جا هیرش دەباتە سەر حیزبە بەچۆکەکانی رۆژهەلاتی کوردستان و دواویان لی دەکات کە خۆیان تەسلیمی حیزبی دیمۆکراتی کوردستانی ئیران بەکنەوە و چەکەکانیان تەسلیم بە حیزبی دیمۆکراتی کوردستانی ئیران بەکن هیچ حیزب و لایەنیک بۆۆی نییە خەباتی چەکداری بەکات لە کوردستاندا لە حیزبی دیمۆکراتی کوردستانی ئیران نەبێت ئیمە وابۆۆی دەچین کە ئەم کارە دەستی ئیتلاعاتی ئیرانی تیدابۆۆبێت.\nدەفتەری سیاسی حیزبی دیمۆکراتی کوردستانی ئیران بریاری شەری دژ بە کومەلە راگەیاند و هیرشی کردە سەر مەقرەکانی کومەلە شەری براکۆژی دەستی پی کرد چەندین سال ئەم شەرە خۆکۆژیە بەریۆۆە چۆۆ ١٠٠٠ پیشمەرگەی لیهاتویان لە یەکتر کۆشت و بە سەدانیشیان کەم ئەندام کرد ئەفلیجیان کردن.\nو ئیستاش نە کومەلە و و نە حیزبی دیمۆکراتی کوردستانی ئیرانیش حازەر نین داوای لیبۆردەن لە بنەمالەکانی شەهیدانی شەری براکۆژی بەکن بینە سەر میدیاکان جا داوای لیبۆردەن لە خەلکی کوردستان بەگەشتی و بەتایبەت بنەمالی شەهیدانی شەری براکۆژی بەکن هەرگیز باسیشی ناکن.\nدانیشتن بە دەزیەوە لە گەل دۆژمنانی کوردستاندا.\nدوابەدوای تەواو بۆۆنی شەری نیوان ئیران و عیراق دۆکتۆر عەبدۆل رحمانی قاسملۆ رۆیشت لە گەل ئیراندا بە دەزیەوە دانیشتنی کرد کەسیش نەیزانی ئەو دانیشتنە بۆ چی بۆۆە هیشتا رۆن نیە ئەو دانیشتنە بۆ چی بۆۆە.\nکە لە سالی ١٩٨٩ دا لە مالیکدا لە نەمسا تیرور کرا بدەستی رژیمی ئیران ئەویش دەکویتە ناو خانی خەیانەتەوە کە بە دەزیەوە لە گەل دۆژمناندا دانیشتن بکردریت بە بی ئەوی خەلکی کورد بەزانیت ئەو دانیشتە بۆ چی بۆۆە.\nئەو لایەنانەی وا بە شەری براکۆژی تاوانبارەن ١ یەکێتی نیشتمانی کوردستان ٢ پارتی دیمۆکراتی کوردستان ٣ حیزبی دیمۆکراتی کوردستانی ئیران ٤ کۆمەلەی کوردستانی ئیران ئەمانە تاوانبارەن بە کۆشتنی رۆلەکانی کوردستان یان بە کۆشتن دانی رۆلەکانی کوردستان بە بی ئەوی رۆژیەک لە رۆژاندا حازەر بۆۆن داوای لیبۆردەن لە جەماوەری کوردستان بەکن بەتایبەتی بنەمالی ئەو کەسانی وا لە شەری براکۆژیدا گیانیان لە دەست داوە.\nیەکێتی نیشتمانی کوردستان لە سالەکانی ١٩٦٦ دا دەستی بە شەری براکۆژی کردوە پارتیش پیم وابێت دژ بە سۆلیمانی مۆعینی دەستی بە ئەو کارە کردوە .\nئیمە تەنها ئەوە دەلین کە تاوانبارانی شەری براکۆژی دەچنە زبەلدانی میژو چۆۆنکە هەرگیز مرۆڤکان کەسوکارەکانیان کە بەدەستی تاوانباران کۆژرابێت لە یاد ناکن.\nهیوادارم ئەم لایەنانە بۆیرانە بین سەر میدیاکان داوای لیبۆردەن لە خەلکی کوردستان بەکن.\nهەزاران سڵاو لە گیانی پاکی شەهیدانی ریگای رەزگاری کورد و کوردستان .\nلە گەل ریزو سۆپاسمدا سامۆئیل کرماشانی ٣٠/٨/٢٠١٢\nله لایه‌ن ئاژانسی ده نگو باسی کوردستان ajansknews kl. ۶/۰۹/۱۳۹۱ ۰۸:۴۵:۰۰ قبل‌ازظهر


کوردیپێدیا - 5 چەتەی تورکیا لە باب و عەفرین کوژران\n📝 5 چەتەی تورکیا لە باب و عەفرین کوژران | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n5 چەتەی تورکیا لە باب و عەفرین کوژران\nهێزەکانی ڕزگاریی عەفرینعەفرین (HRE) ڕاگەیەنراوێکی بڵاوکردووە و ئاشکرای کرد لە ئەنجامی چالاکییەکانیان لە ناوچەی باب و عەفرین لایەنی کەم 5 چەتە و سەربازی تورکیا کوژراون.\nلە چێوەی زنجیرە چالاکییەکانی هێزەکانمان کە دژبە سەرباز و تێرۆریستانی دەوڵەتی تورکی داگیرکەر لە هەرێمی عەفرین و دەوروبەری ئەنجامیان داون؛\nڕۆژی 3ی تەمووز\_12ی پووشپەڕ هێزەکانمان چالاکییەکی بەرفرەوان و کاریگەریان لە دژی چەتەکانی فرقەی هەمزە-ی سوپای تورکی داگیرکەر لە دەوروبەری گوندی داخلباش-ی سەربە ناوچەی باب ئەنجام دا. شەڕڤانشەڕڤانانی ئێمە بە چەکی قورس و مامناوەندی شەڕی ڕووبەڕوویان لەگەڵ چەتەکان کرد. شەڕڤانان چوونە سەر تەرمی 2 چەتە و ڕوونیش بوویەوە کە لایەنی کەم 2 چەتەی دیکە بریندار بوون. هەروەها شەڕڤانەکانمان دەستیان بەسەر دوو چەکی جۆری [AK-47] و ڕەختێکی چەتەکاندا گرت.\nڕۆژی 3ی تەمووز\_12ی پووشپەڕ هێزەکانمان بە چالاکییەکی سابوتاژ لەسەر ڕێگەی ناوچەی بلبلێ و مەیدانکێ، ئۆتۆمبێلێکی سەربازییان کردە ئامانج کە چەتەکانی فرقەی سوڵتان مورادی تێدابوون. لە ئەنجامدا 3 چەتەی گرووپەکە بەسەختی بریندار بوون و گورزیش بەر ئۆتۆمبێلەکە کەوت.\nهێزەکانمان ڕۆژی 3ی تەمووز\_12ی پووشپەڕ بە چالاکییەکی کاریگەر ناوەندێکی کۆبوونەوەی گرووپی چەتەکانی جەیشی نخبە-یان لە دەوروبەری شارۆچکەی مارع کردە ئامانج. لە ئەنجامدا ئەوەندەی ڕوون بووەتەوە 3 چەتە کوژراون و 4 چەتەی دیکەش بریندار بوون.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 05-07-2019\n📅 رۆژی دەرچوون: 04-07-2019\n➕ ئەم بابەتە لەلایەن: (جوان عومەر ئەحمەد)ەوە لە: Jul 5 2019 12:55PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 6 2019 10:09PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 6 2019 10:09PM باشترکراوە\n1. 👁 04-07-2019


وەک پێداچوونەوەی ٢١:٥٨، ٢٦ی ئابی ٢٠١٨\n٩ بایت سڕایەوە ، ٣ years ago\nوەک پێداچوونەوەی ٢١:٤٤، ٢٦ی ئابی ٢٠١٨ (دەستکاری)\n(پەڕەی دروست کرد بە «عەشیرەتی قوبادی ئەم عەشیرەتە یەکێکە لە عەشیرەتە گەورە و گرنگەکانی جافی جوانڕۆ و چ...»ەوە)\nتاگەکان: دروستکردنی وتاری نوێی بێپۆل بەکارھێنانی نووسەی ناستاندارد\nوەک پێداچوونەوەی ٢١:٥٨، ٢٦ی ئابی ٢٠١٨ (دەستکاری) (پووچەڵکردنەوە)\nشاعیری پایەبەرزی کورد خانای قوبادی لەم عەشیرەتەیە و کوڕی قوباد بەگی قوبادیە و دوایی باوکی سەرۆکایەتی قوبادی و جافی لە ئەستۆ گرتووە بەهۆی لێهاتووی و شارەزای و خوێندەواریەوە توانویەتی سنوری قەڵەم ڕەوی قوبادی و جاف فراوانبکات تا دەشتی زەها و لەوسەری شەوە تا پاوە و پایەنگان و سەریاس و تانزیک سنە، چەند بەیت شیعری خانای قوبادی لەبارەی قوبادی و جافەوە:\nوەی دنیای بێ پۆ هەرگیز نەبۆن شاد.\nبەیتەور بەیان كەرد (خانای خان قوباد)\nپـــــەرێ هامســــەران بمـانۆ وە یاد.\nقوباد قــــوچاغ كــۆی نـــەوسوارم\nتـــــەرح جەبلەكێش باغچە و حەسارم..\nقوبادی لە مێژوودا:\nلە مێژووی کورددا بەتایبەت لەبەشی جاف و هۆزایەتیدا قوبادی پایەیەکی بەرزی بۆخۆی دروستکردووە بەهۆی ئەوڕۆڵە گرنگەی لەچەندین سەدەی ڕابردوودا لە بوارەکانی ئەدەبی و کلتوری و مێژوویەکی پاک کە پێشکەش بە میلەتی کورد کردووە، ڕۆڵەیەکی ئەدیب و فەیلەسوف و زانایەکی بەتوانای پێشکەش بە کوردستان و گەلەکەی کردووە ئەویش شاعیری پایەبەرز خانای قوبادیە. ئەم شاعیرە قەڵەم بە بڕشت و بە توانایە چەندین شیعری لە بوارەکانی نیشتیمان پەروەری و پاراستی زمانی کوردی داناوە و لەوسەردەمە سەخت و دژوارەدا کە میلەتی کورد تێیدا تێپەڕیوە لە سایەیی حوکمی سەفەوی و عوسمانیەکاندا. لە هەموو سەرچاوە مێژووەکاندا لەباسی ئەدەبی و هۆزایەتیدا ناوی قوبادی جێگەی بەرزە و ئەم ناوە ئاشنایە لەنێو میلەتی کورددا.\nچەند دێڕێک له مێژوو\nله سەردەمی (ئەمان اللە خان) والی سنە موئمین بەگی قوبادی سەرۆکی قوبادی و باوەجانی و ئەتوانین بڵێن سەرۆکی جاف بووە لەو سەردەمەدا، ئەمان اللە خان لەگەڵ محمد حسن خانی کوڕی دەبێتە کێشەیان محمد حسن خان پەنا ئەهێنێت بۆ موئمین بەگ و دێتە ناراو کە پایتەختی قوبادیە، موئمین بەگ لەو شەڕەی نێوان کوڕ و باوک پشتیوانی محمد حسن خان دەکات، محمد حسن خان کوڕێکی ئازاو بەتوانا دەبێت و لەگەڵ باوکی لە شوێنێک به ناوی تم تم بەناچاری سوپای کوڕ و باوک ئەدەن بەیەکدا و محمد حسن خان زۆر بە سوپاکەی باوکی ئەهێنێ و خەریکە ئەیشکێنێت، خزمەتکارێکی ئەمان اللە خان بەناوی میرزا لە بێ ئاگایی محمد حسن کەڵک وەردەگرێت و زەبرێکی قورسی لێدەوەشێنێت و بە برینداری باش کەمێک کۆچی دوایی دەکات، بەبیستنی ئەم هەواڵە ئەمان اللە خان زۆر دڵتەنگ دەبێت، موئمین بەگیش دەگەڕێتەوە ناراو، هەر لەو سەروبەندەدا ئەمان اللە خان کچێکی پاشای قاجار بۆ کوڕێکی بەناوی خوسرەو خان مارەدەکات محمد حسن خان لەبەر ئەم باسە کێشەی لەگەڵ باوکیدا هەبوو، امان اللە خان هەموو سەرۆک عەشیرەتەکان بانگێشت دەکات بە موئمیین بەگیشەوە و ئەچن بۆ تاران تا کچی پاشای قاجار بۆ کوڕەکەی بهێنێت، لەکاتی گەشتنی ئەمان اللە خان ڕمبازی و شمشێر بازی دەبێت کەسێک لەناو گۆڕەپاندا نمایش دەکات و توانای خۆی نیشانی ئامادەبوان دەدات، ئاماژە بۆ ئەو خەڵکە دەکات یەکێکیان بێنە بەرامبەری بەڵام کەس ئاماده نابێت، موئمین بەگ بێ ئەوەی ناوی خۆی ئاشکرا بکات ئەچێتە گۆڕەپان و لەگەڵ قولی شا ئەدەن بەیەکدا و بە لێدانێکی خێرا موئمین بەگ قولی شا دەکوژێت، پاشای قاجار داوای ئەو کەسە دەکات کە پاڵەوانەکەی کوشتووە و ئەمان اللە خان و سەرۆک عەشیرەتەکان بانگ دەکات و ئەوانیش ناوی موئمین بەگی پێنادەن، دەڵێن سوار چاکێک بووە لەنێو ئەم هەموو سوارچاکەدا چۆن بتوانین بیدۆزینەوە، دوایی تەواو بونی ئاهەنگەکە بۆ ماوەی یەک مانگ شا ئەمان اللە خان و سوپاکەی لای خۆی ئەهێڵێتەوە باش ئەوەی بکوژی قولی شای ئاشکرا نابێت بەناچاری ڕێگە به ئەمان اللە خان دەدات بگەڕێتەوە، پاش گەیشتنیان بە کوردستان واتە سنە ئەمان اللە خان دەزانێت موئمین بەگ بکوژی قولی شایە ئەمە وەک دەرفەتێک بەکارئەهێنێ تا وەک تۆڵە سەندنەوەیەک ئەم مەسەلەیە بجوڵێنێ دژی موئمین بەگ چونکە لەکاتی کێشەکەیدا لەگەڵ محمد حسن خانی کوڕی پشگیر نەکردووە لەبەر ئەمە بۆ ماوەی یەک ساڵ لای خۆی ئەیهێڵێتەوە، ڕۆژێک ئەمان اللە خان ئەڵێت بە موئمین بەگ پێمخۆشە لەبەرچاوی خۆم ڕم بازیەکم بۆ بکەی، هەر ئەسپێکی بۆدێنن بەدڵی نابێت و داوای ئەسپەکەی خۆی دەکات و بۆی دێنن کە ناوی ئەسپە بۆلاش بووە لەکاتی مەشقەکەدا موئمین بەگ ئەسپەکەی غاردەدات و لەدەستی ئەمان اللە خان دەربازی دەبێت و دێتەوە ناراو لەوێشەوە دێتە سلێمان و لە بازیان کۆچی دوایی دەکات، باش مردنی خزم و برا و کەسەکانی و عەشیرەتی قوبادی دەبیستت کە کۆچی دواییکردووە دێن بەشوێنیدا و دەیبەنەوە ناراو لەوێ بەخاکی ئەسپێرن.\nتیرە و خێڵەکانی قوبادی\n۱ تیرەی بەگزادە، ۲ تیرەی میرکی، ۳ تیرەی قەلانی، ٤ تیرەی کۆرەی، ٥ تیرەی مەلازۆراوی، ٦ تیرەی بازانی، ۷ تیرەی مامەنان، ۸ تیرەی تەنگی ئەژدیها، ۹ تیرەی نەیجانی، ۱۰ تیرەی الیاخەی، ۱۱ خێڵی نەختە، ۱۲ تیرەی زلانی، ۱۳ خێڵی داود، ۱٤ خێڵی فەیاد، ۱٥ خێڵی وەیسە، ۱٦ خێڵی بــاوا، ۱۷ خێڵی ڕەمەزان، ۱۸ خێڵی مەیتاو، ۱۹ تیرەی پشماڵە، ۲۰ تیرەی کڵاشی، ۲۱ تیرەی مەنوچەری، ۲۲ تیرەی حسن علی، ۲۳ تیرەی مستەفا بەگی، ۲٤ تیرەی سمایل ئاخە (ئیسماعیل ئاغایی) لە پێج خێڵ پێکدێن: هۆخلوگی، ئاغلی بەگی، شاوەیس ئاخەی، مەسور ئاخەیی، عەلی ئاخەیی. له ساداتی پیر خدری شاهۆن و پاشماوەی بنەماڵەی قوباد بەگن..\nگوندەکانی ناوچەی قوبادی\nسەرەتا گوندەکانی ( گەرمەسێر )\nوەرگیراو لە «https://ckb.wikipedia.org/wiki/تایبەت:MobileDiff/582278»